
Simbolul Credinței 
Crezul 


Simbolul Credinței sau Crezul este o sfântă şi limpede mărturisire de credinţă 
creştină ortodoxă. Crezul are 12 articole. 


1. Cred într-unul Dumnezeu, Tatăl Atotţiitorul, Făcătorul cerului şi al pă- 
mântului, văzutelor tuturor şi nevăzutelor. 

2. Şi într-unul Domn lisus Hristos, Fiul lui Dumnezeu, Unul Născut, care din 
Tatăl s-a născut mai înainte de toţi vecii; Lumină din Lumină, Dumnezeu 
adevărat din Dumnezeu adevărat, născut, nu făcut, Cel de o fiinţă cu Tatăl, prin 
care toate s-au făcut; 

3. Care pentru noi oamenii şi pentru a noastră mântuire, S-a pogorât din ceruri şi 
S-a întrupat de la Duhul Sfânt şi din Maria Fecioara şi s-a făcut om; 

4. Şi S-a răstignit pentru noi în zilele lui Ponţiu Pilat şi a pătimit şi S-a îngropat; 
5. Şi a înviat a treia zi după Scripturi; 

6. Şi s-a înălţat la ceruri şi şade de-a dreapta Tatălui; 

7. Şi iarăşi va să vie cu slava să judece viii şi morţii, a Cărui împărăție nu va 
avea sfârşit. 

8. Şi întru Duhul Sfânt, Domnul de viaţă Făcătorul, care din Tatăl purcede, Cel 
ce împreună cu Tatăl şi cu Fiul este închinat şi slăvit, Care a grăit prin prooroci. 
9. Întru una, sfântă, sobornicească şi apostolească Biserică. 

10. Mărturisesc un Botez întru iertarea păcatelor. 

11. Aştept învierea morţilor. 

12. Şi viaţa veacului ce va să fie. Amin. 


Nimeni dintre oameni şi nici un popor nu poate trăi pe pământ, fără credinţă în 
Dumnezeu. Chiar dacă unii şi-au pierdut credinţa, ei cred totuşi în ceva: cum ar 
fi filozofia, arta, muzica, cărora le atribuie un adevărat cult, în locul cinstirii lui 
Dumnezeu. Aceştia sunt fie atei, fie idolatri şi nu au nici o speranţă de mântuire, 
dacă nu se leapădă de idolii lor şi nu se întorc la adevăratul Dumnezeu. 


Fericit este creştinul care adoarme rostind Crezul. Mintea lui se înalță la 
Dumnezeu, Puterile Ingereşti îl acoperă ca pe o fiinţă binecunoscută, iar 
diavolii se îndepărtează ruşinaţi. 


“Este un Domn, o credinţă, un Botez. Un Dumnezeu şi Tatăl tuturor, care este 
peste toate şi prin toate şi întru toți.” (Efeseni 4, 5-6). 


Capitolul I - Adevărata credinţă 


1.1. Ce este adevărata credinţă? 


Cuvântul "cred", este de origine latină şi înseamnă "a primi, a mărturisi şi a 
înfăptui", ceea ce învaţă Biserica despre Dumnezeu. 


Când spunem cuvântul "cred", sufletul se înalță cu harul Duhului Sfânt la 
Dumnezeu, care este plinitorul credinţei. 


În Lumea creată, au darul de a crede: 

I) Îngerii, care cred dar şi văd ceea ce cred. Credinţa Îngerilor, nu este virtute, 
deoarece ei nu fac nici un efort pentru a crede căci ei îl văd pe Dumnezeu, 
pentru că au darul vederii lui Dumnezeu. 


Dintre puterile îngereşti, Sfinţii Arhangheli, au darul de a înmulți şi spori 
credinţa cea adevărată (ortodoxă) între oameni pe pământ, luminând înaintea lor, 
cu învăţătura Sfintei Evanghelii. 


II) Diavolii, care cred în Dumnezeu şi se cutremură " (Iacob 2, 19). Diavolii nu- 
L văd pe Dumnezeu, şi fac întotdeauna răul, credinţa diavolilor în Dumnezeu, 
este Creaţională, şi este pervertită în a-L urî pe Dumnezeu. În ei, s-a înveşnicit 
răul, iar această ură este spre pierzarea lor. Când oamenii rătăciți de la adevărata 
credinţă, vorbesc despre credinţa ortodoxă cu ură, să ştiţi că ei sunt sub influenţa 
diavolilor. 


III) Creştinii ortodoxi, care prin Sfântul Botez (Galateni 3. 17) Cred în Dumne- 
zeu, dar nu-L pot vedea cu ochii trupeşti ci numai cu ochii sufleteşti (Matei 5, 
6). 


Adevărata credinţă, este un dar dumnezeiesc (Rom. 12, 3; Efes. 2, 8; Filip 1, 
29, 2) însoţit de efortul omului de a-L cunoaşte pe Dumnezeu şi de a se 
asemăna cu Dumnezeu prin Sfinţenie, care se obţine prin practicarea 
virtuţilor (împlinirea poruncilor dumnezeieşti). 


Creştinul care crede în Dumnezeu şi împlineşte poruncile dumnezeieşti, va 
moşteni Raiul şi se va îndulci veşnic de slava lui Dumnezeu. 


Există un singur Dumnezeu şi o singură credinţă adevărată - credinţa ortodoxă 
(Efeseni 4, 5). Celelalte credinţe sunt deviate şi rătăcite, sau deţin frânturi de 
adevăr, insuficient mântuirii. 


Credinţa adevărată - ortodoxă, este o putere dumnezeiască (1 Corinteni 2, 5) şi 
o virtute creştină, care întăreşte toate virtuțile şi puterile sufletului. Pentru noi 
creştinii ortodoxi, credinţa, este un mare har şi o mare putere în lupta acestei 
vieţi pământeşti. (Filipeni 1, 29; 1 Cor. 12, 9). 


Credinţa în Sfânta Treime (Isaia 6, 3), este puterea Noului Testament. 


Credinţa creştină ortodoxă, este învăţătura dumnezeiască, mai presus de cuvânt 
ŞI de rațiune. 


Învățătura de credinţă ortodoxă, se cuprinde pe scurt în "Simbolul credinţei" 
(Crezul). 


Prin mărturisirea de credință, spunând zilnic "Crezul" şi mai ales noaptea, 
înainte de a adormi, puterile îngereşti ne acoperă şi ne păzesc, ca pe o ființă 
binecunoscută, iar duhurile diavoleşti se îndepărtează neputincioase. 


Credinţa adevărată - ortodoxă este puterea, harul dumnezeiesc (2 Petru 1, 1), cu 
ajutorul căruia primim ca neîndoielnic, tot ce a descoperit Dumnezeu şi învaţă 
Sfanta şi dumnezeiasca Biserică ortodoxă, pentru mântuirea noastră. 


Aceasta este lucrarea lui Dumnezeu, ca să credeţi în Hristos. Acela pe care EI L- 
a trimis (Matei 6, 29). Credinţa ortodoxă, se află prin lucrarea Duhului Sfânt în 
om (Galateni 5, 22), prin iradierea unei forţe divine, când omul se face vrednic 
prin, sfinţenie de ea. 


Învățătura de credinţă creştină ortodoxă, este cuprinsul descoperiri dumnezeieşti. 
Creştinul ortodox trebuie să cunoască foarte bine învăţătura de credinţă 
ortodoxă, pentru a nu fi amăgit de alte învățături eretice. 


Prin puterea credinţei, cunoaştem ceea ce nu putem vedea cu ochii trupeşti şi 
adeverim ceea ce nădăjduim de la Dumnezeu. 


Prin credinţă, pricepem că s-au întemeiat veacurile cu Cuvântul lui Dumnezeu 
(Evrei 11, 3), prin credință primim ca adevărată descoperirea dumnezeiască - 
cuvântul Sfintei Scripturi, prin credinţă primim minunile şi proorociile, prin 
credinţă dobândim făgăduinţele (Evrei 11,3). 


De aceea Duhul Sfânt prin Sfântul apostolul Pavel ne spune: "credința, este 


adeverirea celor nădăjduite şi dovedirea lucrurilor celor nevăzute” (Evrei 11. 
1). 


Deci credinţa adevărată, este primirea de către om, prin intermediul Duhului 
Sfânt şi a vederii sufleteşti, a tuturor adevărurilor pe care le avem prin 
descoperirea dumnezeiască, în scopul mântuirii noastre. 


Credinţa ortodoxă, este învoirea liberă a sufletului, vederea sufletească a unui 
lucru nevăzut, Statornicia în ceea ce este adevărat, înţelegerea celor nevăzute, 
potrivită firii. (ODO 


Credinţa pe care o are un om în ceea ce îi spune un alt om, este o încredere, care 
îşi poate găsi întărirea în dovedirea sau arătarea văzută a lucrului care a fost 
susținut de unul şi crezut de altul. 


Dar credinţa în Dumnezeu, are o întărire tainică, neclintită, prin puterea Duhului 
Sfânt, care se află în inima celui botezat, care împlineşte poruncile dumnezeieşti. 


Harul, credinţa şi faptele bune, mântuiesc şi înalță la Dumnezeu. Există o 
singură credinţă adevărată - credinţa ortodoxă. Noi trebuie să mărturisim această 
credinţă sfântă ortodoxă, în faţa oamenilor, prin cuvânt şi prin faptele noastre. 


Sfinţii Părinţi ai dumnezeieştii Biserici ortodoxe, arată că, frica de Dumnezeu, 
este începutul credinţei, deoarece aceasta eliberează sufletul de teama 
păcatului şi a morţii celei veşnice, ajutându-l să intre sub stăpânirea harului 
dumnezeiesc (Matei 10, 28; Luca 12, 5). Prin credinţă, începe şi se sfârşeşte 
mântuirea, iar fără credinţă, nu este cu putinţă a plăcea lui Dumnezeu (Evrei 
11,6). 


Credinţa vine şi din auzirea cuvântului lui Dumnezeu (Romani 10,17; Efeseni 1, 
13;), dintr-o auzire care este supusă înţelegerii, aprecierii şi judecății noastre, dar 
care este însoţită de o lucrare a harului credinţei. Căci la credinţa în Hristos nu 
putem ajunge numai cu puterile noastre. Credinţa este un act sinergic, adică o 
împreună lucrare divină şi umană. Din partea noastră, credinţa este un răspuns la 
harul dumnezeiesc care însoţeşte propovăduirea cuvântului lui Dumnezeu de 
către episcopi, preoţi şi diaconi. 


Zadarnic caută unii să vadă minuni pentru luminarea şi creşterea credinţei lor, 
pentru că celor vrednici de credinţă, le ajunge cuvântul lui Dumnezeu, care intră 
prin auz în sufletele lor. În acest mod cuvântul lui Dumnezeu luminează, întă- 
reşte şi sporeşte cunoaşterea lui Dumnezeu cea adevărată şi credinţa în Hri- 
stos. Fără de credinţă, nu este cu putinţă Să fim plăcuţi lui Dumnezeu, pentru 
că cine se apropie de Dumnezeu, trebuie să creadă că El este şi că se face 
răsplătitor celor care îl caută (Evrei 11,6). 


VY A crede fără nici o îndoială, într-un Dumnezeu simplu şi nedespărțit, dar 
Dumnezeu în trei persoane: Dumnezeu Tatăl, Dumnezeu Fiul şi 
Dumnezeu Duhul Sfânt, trei după Ipostas, dar unul după Fiinţă şi după 
fire, şi iarăşi a crede în unul Domn lisus Hristos, Dumnezeu şi Om în 
acelaşi timp, îndoit în fire dar unul după Ipostas. 

V A crede în întruparea Fiului lui Dumnezeu de la Duhul Sfânt şi pururea 
Fecioara Maria. 

V A crede în învierea morţilor, în Înfricoşata Judecată, în Rai şi în iad, a 
vedea pe Sfânta Masă şi a crede cu adevărat că acolo este Trupul şi 
Sângele lui Hristos, trup întreg mărginit în loc, dar necircumscris, care se 
împarte dar nu se desparte, se mănâncă, dar nu se mistuie, şi nu se 
sfârşeşte, se iînmulțeşte în Cer şi pe pământ şi în toate Bisericile 
creştinilor ortodocşi, dar este Unul şi Acelaşi . 

V A vedea în Sfânta Cristelniţă, apa Sfântului Botez, care udă trupul şi a 
crede că aceea este baia duhovnicească, care prin rugăciunile preotului 
ne curăţeşte sufletul şi trupul de păcate. 

V A vedea în Sfintele Taine, altceva cu simţurile şi a crede altceva cu 
mintea; mintea să tăgăduiască simţurile, ba mai mult chiar mintea să nu 
se încreadă în ea însăşi: "Cine este înţelept şi va înţelege acestea!" (Osia 
14, 10). 


Acestea sunt dogme (adevăruri de credinţă, descoperite prin revelaţie) pe care 
mintea noastră nu poate să le cuprindă şi să le înţeleagă. 


Dar nu numai atât, credinţa creştinilor ortodocşi, este o lege cu totul duhov- 
nicească, cu totul Sfântă. Lege care porunceşte sărăcia, fecioria, postul, 
smerenia şi o dragoste atât de desăvârşită, încât ne porunceşte să iubim pe 
vrăjmaşii noştri, lege care vrea ca omul să fie duhovnicesc şi sfânt în lume, 
lege potrivnică lumii şi trupului. Acestea sunt lucruri pe care firea şi voinţa 
omenească nu le primeşte cu bucurie. 


O, credinţă creştină ortodoxă, dumnezeiască, în început, dumnezeiască în cre- 
ştere, dumnezeiască în întărire, ai fost făcută de Dumnezeu, ai fost crescută de 
Dumnezeu, eşti întărită de Dumnezeu. 


Tu eşti Calea cea adevărată (loan 14, 6), cine merge pe tine ajunge negreşit în 
Rai. 


Creştine ortodox, ai datoria să mulţumeşti neîncetat lui Dumnezeu, pentru că ţi-a 
dat să te naşti într-o astfel de credinţă.Trebuie să mulţumeşti lui Dumnezeu, 
pentru că te-ai născut creştin ortodox şi nu păgân sau eretic, pentru că eşti: 
"Neam sfant, preoţie împărătească ". (1 Petru 2, 9). 


În concluzie spunem că: 

- credinţa ortodoxă, este un dar a lui Dumnezeu (Rom. 12, 3; Efes. 2, 8; Filip. 1, 
29; 2 Petru 1, 1). Sfântul apostol Pavel ne spune: "Căci prin har sunteți 
mântuiţi, prin credinţă, şi aceasta nu este de la voi, este darul lui Dumnezeu 
(Filip 1,29). 

- credința ortodoxă este un lucru al lui Dumnezeu (Fapt. 11, 21; 1 Cor. 2, 5; 
Efes. 1, 19; Colos. 2, 12; 2 Tes. 1, 11; 1 Tim. 1, 14) ” credința voastră să nu fie 
în înţelepciunea oamenilor ci în puterea lui Dumnezeu *. (1 Cor. 2, 5). 

- credinţa ortodoxă este un dar al Sfântului Duh. (1 Cor. 12, 9; Gal. 5, 22). 
"Roada Duhului este dragostea, bucuria, pacea, îndelunga răbdare, 
bunătatea, facerea de bine, credinţa. "(Gal. 5, 22). 

- credinţa adevărată (ortodoxă) în Dumnezeu, aparţine şi voinţei omului (Matei 
8, 13; 9, 22; Marcu 5, 34; Luca 7, 50; 17, 19; 18, 24) Mântuitorul lisus Hristos a 
zis sutaşului: "Du-te, fie după cum ai crezut. Şi s-a însănătoşit sluga lui în ceasul 
acela. (Matei 8, 13). 

- credinţa ortodoxă, creşte şi se dezvoltă în om,prin conlucrarea şi colaborarea 
noastră cu Dumnezeu. (Teologia Morală Ortodoxă Vol III, pag. 95). 


1.2. De câte feluri este credinţa? 


1) Credinţa cunoscătoare (credinţa teoretică) pe care o au şi diavolii, pentru că 
diavolii cunoscând puterea lui Dumnezeu, cred şi se cutremură. (Iacob 2, 15). 

2) Credinţa lucrătoare, adică credinţa care este urmată de fapte bune creştineşti 
(Galateni 5, 6). 

3) Credinţa îndoielnică sau puţină, pentru care a zis Mântuitorul lisus Hristos 
Sfântului apostol Petru: "Puțin credinciosule, pentru ce te-ai îndoit." (Matei 14, 
31). 

4) Credinţa făţarnică, pe care Mântuitorul lisus Hristos, de atâtea ori a mustrat-o 
în faţa cărturarilor şi a fariseilor. (Matei 23, 13 - 29). 

5) Credinţa bigotă (bolnavă, fanatică) sau mai bine zis nelămurită (|| Timotei 3, 
8). Aceasta este o credinţă superficială a celor ce cred în viziuni false, vedenii 
false, descântece, ghicitori, vrăji (Isus Sirah 34, 17). 

6) Credinţa rătăcitoare, pe care o au sectarii şi eretici (| Tim. 1, 3; 1,9; 1,20;4, 
1-2; 6, 13-14). Sfântul apostol Pavel spune despre aceştia: "Mereu învățând şi 
neputând niciodată să ajungă la cunoaşterea adevărului, oameni stricaţi la minte 
şi netrebnici pentru credinţă 2 Timotei 3, 7-8; Fapt 20, 16; 18-28-23). 

7) Credinţa păgână, care nu are nimic din adevărul credinţei ortodoxe şi aparţine 
popoarelor care nu cred în Evanghelie şi în lisus Hristos, Mântuitorul lumii (2 
Timotei 3, 8). Despre aceştia Sfântul apostol Petru ne învaţă: "... între voi vor fi 
învăţători mincinoşi, care vor strecura eresuri pierzătoare şi tăgăduind chiar pe 
Stăpânul care i-a răscumpărat, îşi vor aduce lor grabnică pieire. (2 Petru 2, 1). 
Aceştia sunt toţi sectarii care nu mărturisesc învăţătură de credinţă, conform 
Crezului ortodox. 


1.3. Legătura dintre credinţă în lucrurile descoperite şi cunoaşterea lor 


Sfântul Chiril al Alexandriei, leagă credinţa de cunoaşterea lucrurilor credinţei, 
prin textul Evangheliei de la Sfântul apostol loan: "Și noi am crezut şi am 
cunoscut că Tu eşti Hristosul, Fiul Dumnezeului celui viu. (loan 6, 69). 
Credinţa este înaintea cunoaşterii, după cuvântul Sfântului Isaia proorocul: 
"Dacă nu credeţi nu veţi Sta în picioare” (Isaia 7, 9). 


Prin dreapta credinţă, se realizează cunoaşterea lui Dumnezeu şi a adevărului 
sau şi tot prin credinţă ne ridicăm: "La măsura vârstei deplinătăţii lui Hristos 
(Efeseni 4, 13) şi la starea desăvârşirii duhovnicești. 


La cunoaşterea duhovnicească se ridică omul înaintat în credinţă şi viaţa duhov- 
nicească încă de aici de pe pământ, dar desăvârşita cunoaştere, o dobândim 
numai în viaţa viitoare, când vom vedea "faţă către faţă” ceea ce am crezut. 
Puterea de cunoaştere în această viaţă pământească, este strâns legată de 
credinţa în lumina care vine de la Dumnezeu, căci numai aceasta învederează 
cu claritate lucrurile şi întâmplările de pe pământ, care capătă sens pentru 
noi. 


"Cei care nu cred celei mai mari lumini (Lumina dumnezeiască), cad şi din 
Lumina Cunoştinţei, spune Sfântul Grigorie Palama. 


Dumnezeu Cuvântul şi Mântuitorul nostru lisus Hristos, a luat firea noastră cea 
umană, prin întrupare, şi a dat oamenilor un îndreptar de credinţă dreaptă 
(ortodoxă) şi de vieţuire creştinească, arătându-ne două căi de vieţuire mân- 
tuitoare, pentru a dobândi viaţa veşnică: 

A) Calea adevărului, ca să cunoască oamenii pe Adevăratul Dumnezeu; 

B) Calea sfinţeniei, ca să împlinească oamenii toate virtuțile creştine, spre 
sfințenie şi mântuire. 


Despre prima cale, Mântuitorul lisus Hristos, vorbind cu Dumnezeu Tatăl spune: 
"Aceasta este viaţa veşnică, ca să te cunoască pe Tine, Singurul Dumnezeu 
Adevărat şi pe lisus Hristos pe care L-ai trimis (loan 17, 3). Adică viaţa 
veşnică pentru oameni, constă în a cunoaşte pe Dumnezeu după propria fiinţă, şi 
după modul existenţei Lui, pentru a adora un Dumnezeu Creator, Atotputernic şi 
Desăvârşit, iar pe pământ să-L vedem în Icoana vie a Lui, în persoana 
Mântuitorului lisus Hristos, spre a cunoaşte într-un Dumnezeu Răscumpărător, 
bunătatea şi binefacerile Lui. 


Despre a doua cale a sfinţeniei, Sfântul apostol Pavel ne spune că, Fiul Lui 
Dumnezeu, S-a îmbrăcat în trupul nostru ca să ne facă o nouă Biserica şi un 
popor nou, Biserica nepătată şi fără de greşeală, în care să nu se poată găsi nici 


cea mai mică urâciune: "Ca s-o înfăţişeze Sieşi Biserică slăvită, neavând pată 
nici zbârcitură (Efeseni 5, 27); Popor curat de orice scădere, care să lucreze 
toată virtutea, vrednic de veşnica lui Dragoste. 


Această nouă Biserică, este Biserica ortodoxă, iar acest nou popor, suntem noi 
poporul ortodox. Acest nou îndreptar al mărturisirii şi vieţii noastre, este 
credinţa ortodoxă, credinţa teoretică şi practică, din cauză că ea este ca ochiul 
minţii noastre, ca să vadă adevărul învățături ortodoxe şi ca mâna inimii noastre, 
ca să împlinească sfinţenia vieţii noastre. 


Prin urmare, credtinii ortodocşi, trebuie să aibă şi credinţă şi fapte (Iacob 2, 17). 
Faptă fără credinţă este oarbă. Un creştin care n-are pe una sau pe cealaltă, este 
ca un bolnav care, lipsit de puteri nu poate să meargă, sau ca un orb, care lipsit 
de vedere, nu vede să se mişte. Unuia îi lhpseşte sprijinul, celuilalt conducerea. 
Și unul şi altul vor fi supuşi căderii. Primul din pricina lipsei de putere, iar 
celălalt din pricina orbirii. 


Adevărul este că, noi nu avem nici atâta lumină dumnezeiască de înţelegere în 
mintea noastră, ca să cunoaştem ce credem, nici atâta dragoste creştină în inima 
noastră, ca să vieţuim după cum credem. 


In afară de acestă credinţă de la botez, care se revarsă şi se dă prin har, se 
cere şi cealaltă credinţă, care se dobândeşte şi se adaugă prin Studiul 
adevărurilor dumnezeieşti, şi prin practicarea virtuţilor creştine. 


În studiul credinţei, nu este vorba de un studiu iscoditor, aşa cum urmăresc 
ştiinţele laice. Un astfel de studiu iscoditor este izgonit din şcoala duhovnicească 
a lui Hristos. 


În şcoala duhovnicească, trebuie să ne smerim, printr-o respectuoasă plecăciune, 
cele mai înalte şi mai alese puteri ale sufletului nostru, după cum ne spune 
Sfântul apostol Pavel: "Robind tot gândul nostru, spre ascultarea lui Hristos" (II 
Corinteni 10, 5). 


Iar EEE ne spune: O dată ce S-a Întrupat Hristos, nu mai avem nevoie să 
iscodim, deoarece cunoaştem adevărul cel veşnic prin Evanghelie. ” 


În Rai, unde toate sunt descoperite, şi nu mai este nimic tainic, omul va fi fericit 
prin vedere şi nu prin credinţă. Sfântul apostol loan ne spune că: "Il vom vedea, 
aşa cum este" (1 loan 3,2). 


In Biserică, unde însă toate sunt tainice şi nu-i nimic descoperit, suntem fericiţi 
nu prin vedere, ci prin harul şi puterea credinţei. ”Fericiţi cei ce nu au văzut şi 
au crezut"' (loan 20, 29). 


Deci în studiul dumnezeiesc, trebuie să fie îndepărtate deopotrivă cele două 
extreme: iscodirea şi neştiinţa. Departe de neştiinţă, ca să căutăm învăţătura şi 
departe de iscodire ca să nu căutăm dovada pipăită. 


Trebuie să dăm ochilor noştri credinţa, ca să avem vrednicia să credem mai bine 
şi smerenia să vedem mai puţin. 


Deci nu pentru a iscodi, nu pentru a cunoaşte tainele credinţei, nici pentru a 
cerceta, ci pentru a afla vredniciile ei morale şi pentru a ajunge, nu învăţaţi, ci 
cucernici. 


Mântuitorul lisus Hristos aseamănă credinţa cu o comoară ascunsă în țarină. 
Aceasta se tâlcuieşte după Sfântul loan Gură de Aur, că nu este de ajuns să avem 
această comoară ascunsă, ci trebuie s-o dezgropăm, şi s-o cunoaştem, pentru a o 
folosi apoi în opera mântuirii noastre. 


Dar duhul nostru, se dedică mai mult oricărui stadiu, decât studiului credinţei 
noastre. Ştiinţele acestui veac, demnităţile politice, iscusinţa în câştig, stăpânesc 
toată mintea noastră, spre a satisface dragostea noastră de bani, mândria noastră, 
duhul iscoditor. 


Orice altceva vrem să cunoaştem, afară de ce trebuie să cunoaştem pentru 
mântuirea noastră. De aceea spune Sfântul prooroc Osia: "Nu este cunoştinţa lui 
Dumnezeu pe pământ" (Osia 4, 1). 


Da, credem în Dumnezeu, dar nu ridicăm vreodată privirea la cer să 
cunoaştem cum trebuie, să admirăm tainele purtării Sale de grijă, să 
pătrundem în adâncimea înţelepciunii Lui, să descoperim minunile milei Lui. 


Credem în Hristos, dar nu cunoaştem nici minunile vieţii lui, nici adevărul 
învăţăturii Lui, nici vrednicia Patimii Lui, nici folosul slavei Lui. 


> Ne aflăm în Biserica cea dumnezeiască a Lui, dar nu ştim ce înseamnă să 
fie cineva mădular al unui Trup atât de Sfânt, (Rom. 12, 4-6), precum 
Suntem noi creştinii, 

> prăzmuim sărbătorile Lui, fără să înțelegem scopul lor, 

> ne supunem legilor Lui, fără să ne gândim la înţelepciunea lor. 

» Participăm la dumnezeieştile Lui slujbe, fără să pătrundem taina lor. 


Dumnezeul meu! Ce-mi foloseşte să fiu născut într-o zi strălucită, înconjurat 
de atâta lumină dumnezeiască, câte sunt adevărurile tale, pe care mi le-ai dat 
să le credem, o dată ce vreau să ţin cu mine, întunericul neştiinţei şi noaptea 
păca-telor? Dacă neştiinţa mea, pe cât de nevinovată, pe atâta de voită, ţine 
ascunsă comoara celei mai Sfinte credinţe, ce mi-ai dăruit, cum pot Să mă 
folosesc la dobândirea mântuirii mele? 


Armele pe care mi le-ai dat, ca să lupt împotriva vrăjmaşilor mei (diavoli),sunt 
desăvârşite, făurite de înţelepciunea Ta, în focul Dragostei tale dumnezeieşti. 
Sunt arme, care au făcut atâtea minuni în mâinile cuvioşilor şi a mucenicilor, 
sunt arme care este de ajuns să le întrebuinţezi, ca să biruieşti, deoarece:" 
credinţa noastră, este biruinţa care a învins lumea" (1 loan 5,4). Dar ce folos! Nu 
nădăjduiesc nici un câştig de pe urma lor, căci nu sunt obişnuit cu ele. 


Dar chiar dacă aş avea toată cunoştiinţa credinţei mele ca să cred drept, dar nu o 
pun în practică pentru a trăi creştineşte, ce-mi foloseşte? Care este folosul, spune 
Sfântul apostol Iacob, dacă cine spune că are credinţă, dar nu are faptele cre- 
dinţei (Iacob 2, 14). 


1.4. Credinţa şi faptele bune, condiţii subiective ale mântuirii 


Mărturisirea de credinţă ortodoxă spune că, ceea ce trebuie să păzească creştinul 
pentru ca să dobândească viaţa cea veşnică, sunt: 

Y credinţa şi 

Y faptele bune creştineşti (1, 1-2). 


Astfel, conform învăţăturii Bisericii ortodoxe, creştinul se formează în biserică, 
împreună lucrând cu harul dumnezeiesc, prin credinţă şi fapte bune creştineşti. 


Prin, credinţă şi prin permanenta ocrotire şi călăuzire a harului dumnezeiesc, 
creştinul beneficiază personal de roadele Intrupării şi de Jertfa Mântuitorului 
lisus Hristos şi totodată progresează în sfinţenie. 


Credinţa născută în om prin har, dar cu consințământul şi colaborarea omului, 
care se conformează voinţei dumnezeieşti, este primirea adevărului mântuitor, 
descoperit de Domnul Iisus Hristos. 


Dar acest lucru nu înseamnă numai o acceptare simplă, strict intelectuală a 
adevărurilor descoperite, ci şi alipirea spirituală de Mântuitorul şi de lucrarea 
săvârşită de El. 


Credinţa întreagă, implică deci, devotamentul întreg față de Cuvântul lui 
Dumnezeu Întrupat, iar devotamentul întreg față de Hristos, înseamnă iubirea 
față de EI, dragoste creştină, care se manifestă în chip necesar prin fapte bune. 
Aceste fapte bune creştineşti, sunt săvârşite după poruncile dumnezeieşti, cu 
ajutorul harului divin, cu care se conlucrează liber şi conştient. Astfel credinţa, 
care îndreptează şi mântuieşte, nu este un act strict teoretic, ci un act moral, ea 
este organic unită şi nedespărțită de faptele bune, izvorâte din iubirea faţă de 
Dumnezeu şi faţă de aproapele. "Credinţa care lucrează prin iubire (Galateni 5, 
6). 


Sfânta Scriptură, pune mereu în legătură credinţa şi faptele bune, ca factori ai 
mântuirii, înfățişând îndreptarea şi viaţa veşnică, ca urmare a credinţei. (loan 5, 
10; Rom. 5, 2) sau ale iubirii creştineşti (1 loan 3, 14; 4, 7), sau ale păzirii 
poruncilor dumnezeieşti (1 loan 3, 23-24), sau al credinţei şi faptelor (Iacob 2, 
24), adică al credinţei lucrătoare prin dragoste creştină (Galateni 5, 6), pentru că, 
credinţa vie, se arată prin fapte (lacob 2, 17; 2, 26). 


Credinţa cunoscătoare (teoretică), simplă şi rece a adevărului dumnezeiesc, fără 
iubire creştină, deci fără ataşamentul întegral al persoanei la adevărul cunoscut, 
fără puterea sentimentului şi hotărârea voinţei, fără dispoziţia internă care ali- 
peşte de Mântuitorul lisus Hristos şi din care izvorăsc în mod firesc faptele 
bune, astfel de credinţă nu mântuieşte, ea este o credinţă moartă (Iacob 2, 26). 
Această credinţă o au diavolii, care se cutremură cunoscând existenţa lui 
Dumnezeu (Iacob 2, 19), dar nu se pot mântui, căci nu iubesc pe Dumnezeu şi 
lucrările lui. 


Credinţa se împarte în credinţă cunoscătoare şi în credinţă lucrătoare. 


» Credinţa este cunoscătoare când numai cu mintea noastră, luminată de 
Duhul Sfânt, credem cele ce ne învaţă credinţa ortodoxă, iar din faptele 
bune creştineşti nimic nu facem, această credinţă este moartă şi nefo- 
lositoare şi nu poate să mântuiască pe om, aşa cum ne spune şi Sfântul 
apostol Iacob: "Aşa şi cu credinţa, dacă nu are fapte este moartă în ea 
însăşi.” (lacob 2,17) 

» Credinţa este lucrătoare când credem toate câte ea ne învaţă şi facem 
toate câte ea ne legiuieşte. 


Aceasta este credinţa despre care zice dumnezeiescul apostol Pavel: "Credinţa 
care se lucrează prin dragoste". (Galateni 5, 6) 


lar Sfântul apostol Iacob ne zice: ... "După cum trupul fără duh este mort, tot 
astfel credinţa fără fapte este moartă.”(lacob 2,26; 2,20) 


Credinţa pe care am primit-o de la Sfântul Botez, este un început de credinţă, ea 
este o rădăcină care trebuie să crească, ca să ajungă pom roditor,cam să aibă loc 
în Raiul pământesc al Bisericii lui Hristos. Altfel dacă rodul este fără de folos şi 
fără de rost, se taie şi se aruncă în foc (Matei 3, 10; 7, 19). 


Pentru cunoaşterea credinţei şi practicarea credinţei, sunt necesare două lucruri 
din partea creştinilor: 


1) Minte luminată de Dumnezeu, pentru studierea dogmelor şi poruncilor dum- 
nezeieşti; 
2) Inimă, pentru faptele creştineşti şi dragoste creştină. 


Primii creştini: "Erau stăruind în învăţătura Sfinților apostoli (Faptele 2, 42). 
Aceştia se înmulţeau în fiecare zi prin harul Sfântului Duh, aveau dragoste 
creştină între ei şi erau: "O inimă şi un suflet." (Faptele 4, 32). 


Cum Sunt însă astăzi mintea şi inima creştinilor? Mintea creştinilor se ocupă 
astăzi cu orice altceva în afară de studiul dogmelor credinţei. Banii deasupra 
tuturor, mai întâi afacerile, mai întâi şi mai presus de toate folosul material. 
Mintea să înveţe mai întâi toate ştiinţele şi toate meseriile şi toate mijloacele de 
îmbogăţire. 


Iar cele duhovniceşti, mai târziu şi de cele mai multe ori niciodată. Poate cineva 
să ne contrazică? Dacă da: Arată-mi credinţa ta, din împlinirea poruncilor 
dumnezeieşti. (Iacob 2, 18) 


Să nu ne amăgim fraţi creştini, va veni într-o zi sfârşitul vieţii noastre pământeşti 
şi vom pleca fiecare acolo unde am slujit: la fericirea cea veşnică, împreună cu 
Dumnezeu, Maica Domnului şi cu toţi Sfinţii sau în iad, la chinurile cele 
veşnice, împreună cu diavolii şi oamenii păcătoşi. “La ce foloseşte, spune 
dacă cineva crede ortodox, dar trăieşte ca un pă- 
gân?"' Prin urmare, Dumnezeu care a spus doar un cuvânt ca să facă cerul şi 
pământul şi a săvârşit atâtea lucruri mari, pentru a ne face: fii ai lui Dumnezeu 
după har (Galateni 3, 27), cum credeţi că vrea Dumnezeu să fie aceşti creştini? 
Dumnezeu vrea ca, creştinii să fie după slava Cuvântului Întrupat, rodul 
Patimilor Lui, şi al Dragostei Lui, moștenitorul fericirii Lui cele veşnice. 


Acest lucru ni-l spune şi Sfântul apostol Petru: "După Sfântul care v-a chemat, 
fiţi şi voi sfinţi în toate purtările voastre." (1 Petru 1, 16). Dumnezeu vrea ca 
fiecare creştin ortodox, să poarte în el, datoria de a fi sfânt. Pentru aceasta, legea 
Mântuitorului lisus Hristos, care este dreptarul sfinţeniei, cere într-adevăr o 
obşte nepătată a credincioşilor: "Biserica nepătată, neavând pată nici zbârcitură" 
(Efeseni 5, 26). 


Prin urmare această Lege, care este mai sfântă decât toate legile, cere ca şi 
creştinii să fie mai sfinți decât ceilalți oameni: "Popor ales, râvnitor de fapte 
bune. (Tit. 2, 14)". 


Creştinul adevărat este: 
= Om mai mult duhovnicesc, decât trupesc; 
= Om mai mult ceresc, decât pământesc, 
= Om răstignit faţă de lume, 
=> Om îmbrăcat în Hristos. (Galateni 3, 27). 


Cu alte cuvinte, creştinul trebuie să ducă o viaţă atât de sfântă şi de asemă- 
nătoare cu Domnul lisus Hristos, ca şi cum Hristos trăieşte în el şi astfel să poată 
spune: "M-am răstignit împreună cu Hristos, şi nu eu mai trăiesc, ci Hristos 
trăieşte în mine. Şi viața mea acum în trup, o trăiesc în credinţa în Fiul lui 
Dumnezeu, care M-a iubit şi S-a dat pe Sine însuşi pentru mine. (Galateni 2, 20). 


lar creştinii care nu au altceva, decât învelişul creştinismului, se seamănă cu 
falşii credincioşi, mustraţi de Sfântul apostol Pavel: "Ei mărturisesc că îl cunosc 
pe Dumnezeu, dar cu faptele lor îl tăgăduiesc, urâcioşi fiind, nesupuşi şi la orice 
lucru bun, netrebnici. (Tit. 1, 16). 


Iar fericitul leronim spune: "Una mărturisesc cu gura şi alta cu viaţa lor. Creştini 
fără rânduială şi nepotriviţi în ceea ce priveşte credinţa şi viaţa, sau cei mai rău, 
păcătoşi îmbrăcaţi în haina sfinţeniei şi de multe ori draci ascunşi, sub haina lui 
Hristos, dobândită prin Sfântul Botez. Înfăţişarea urâtă pe care o avem, 
arătându-ne în afară cu o credinţă atât de frumoasă, iar înăuntru cu un suflet atât 
de murdar, stârneşte râsul duşmanilor noştri, mai cu seamă hulă şi ocară. Hristos 
suferă astfel prin noi ocări şi legea lui Hristos se huleşte. 


Acestea sunt ÎNDSIIDOREAIIEE ROASIA: Lipsuri din partea minţii noastre, care 


nu are cunoştinţă duhovnicească, şi lipsuri din partea inimii noastre pentru 
că; nu împlinim faptele credinţei noastre. Creştine, tu te lauzi că ai credinţă, 
dar ce folos că tu calci Legea creştină. Şi demonii cred şi se înfricoşează. Dar 
la nimic nu le foloseşte. 


> Tu crezi că Dumnezeu a dat cele zece porunci, şi că cel care calcă una 
dintre ele, se pedepseşte negreşit. Dar toată ziua, fără nici o teamă şi 
sfială, defăimezi fiecare poruncă. Deci la ce-ţi foloseşte credinţa ta? 

> Tu crezi că Dumnezeu a poruncit ca să-l iubeşti pe aproapele tău, ca pe 
tine însuţi. Dar tu îl defăimezi pe Dumnezeu prin călcarea poruncilor Lui 
şi pe aproapele îl nedreptăţeşti şi îl superi în toate chipurile. Deci care 
este folosul credinţei tale? 


> Tu crezi că, dacă nu vei ierta greşalele oamenilor, este cu neputinţă să-ţi 
ierte Dumnezeu păcatele tale. Crezi că Dumnezeu îți porunceşte ca să 
iubeşti pe vrăjmaşii tăi, dar tu îi urăşti şi-i prigoneşti până la moarte. 
Deci la ce-ţi foloseşte credinţa ta? 
> Tu crezi că Dumnezeu îți porunceşte: "Învăţaţi-vă de la Mine, că sunt 
blând şi smerit cu inima (Matei 11,29). Dar tu eşti mânios şi mândru. 
Deci la ce-ţi foloseşte credinţa ta? 
> Tu crezi că, dacă vei face orice bine săracului, lui Dumnezeu îi faci, 
pentru că zice Domnul: "Întrucât aţi făcut unuia dintre aceşti prea mici 
frați ai Mei, Mie aţi făcut (Matei 26, 40). Tu însă vezi săracul, dar îţi 
întorci faţa de la el. Vezi săracul şi în loc de milostenie, îl încarci cu 
ocări. Aşadar la ce-ţi foloseşte credinţa ta? 
> Tu crezi că o să vină o zi, în care Dumnezeu va şedea pe scaunul slavei 
Sale, ca să judece lumea şi că cei care au făcut fapte bune vor merge la 
viața cea veşnică, iar cei care au făcut păcate, vor merge în chinurile 
veşnice. Dar tu te leneveşti cu totul de la faptele cele bune şi cu multă 
osârdie, în fiecare zi faci păcate. Aşadar la ce-ţi foloseşte ţie credinţa ta? 
Acest fel de credinţă nu mântuieşte, după cum ne încredinţează Sfântul apostol 
Iacob, când zice: "Acest fel de credinţă este moartă şi nedesăvârşită" (Iacob 2, 
20-22). 


Din toate acestea, cunoaştem adevărata învăţătură însuflată de Dumnezeu că: 
"Credinţa ne ajută nouă la săvârşirea faptelor bune, iar faptele bune, dau 
credinţei desăvârşirea. Când omul va avea credinţa adevărată (există un singur 
Dumnezeu şi deci credinţa cea adevărată este una şi puternică, unită cu faptele 
bune creştineşti, dar mai ales cu rugăciune şi cu post, unul ca acesta poate cu 
ajutorul lui Dumnezeu, să facă minuni mari şi să primească de la Dumnezeu, tot 
ce va cere, spre folosul sufletului său şi al aproapelui. 


Acest adevăr ni-l arată Mântuitorul lisus Hristos, în Sfânta Sa Evanghelie: "De 
veţi avea credinţă cât un grăunte de muştar, veţi zice muntelui acestuia: mută-te 
de aici dincolo şi se va muta şi nimic nu va fi vouă cu neputinţă (Matei 17, 20). 


Pentru a ne da seama de puterea credinţei, vom aduce mărturie pe Sfântul 
apostol Pavel, care arătând multele din faptele credinţei zice: 
” "Prin credinţă, pricepem că s-au întemeiat veacurile cu Cuvântul lui 
Dumnezeu, de s-au făcut din nimic cele ce se văd. 
” Prin credinţă, Abel a adus lui Dumnezeu mai bună jertfă decât Cain, ... 
v Prin credinţă Enoh a fost luat de pe pământ la Cer, ca să nu vadă 
moartea 
v”... Prin credinţă Noe, luând înştiinţare de la Dumnezeu, despre cele ce nu 
se vedeau încă (potopul), a pregătit o corabie pentru mântuirea casei sale 


” Prin credinţă, Avraam când a fost chemat, a ascultat şi a ieşit la locul pe 
care era să-l ia spre moştenire şi a ieşit neştiind unde merge ... 

v Prin credinţă, Sarra a prins putere să zămislească fiu (deşi trecuse de 
vârsta cuvenită) pentru că L-a socotit credincios pe Dumnezeu care îi 
făgăduise. 

v Prin credinţă, când s-a născut Moise, a fost ascuns de părinţii lui trei 
luni, căci l-au văzut prunc frumos şi nu s-au temut de porunca lui Faraon 


v Prin credinţă, Moise a părăsit țara Egiptului, fără să se teamă de urgia 
lui Faraon, căci a rămas neclintit, ca unul care a văzut pe Nevăzutul 
Împărat ... 

v Prin credinţă, au trecut izraeliții Marea Roşie, ca pe uscat, pe când 
egiptenii, încercând şi ei a trece, s-au înecat (Evrei 11, 3-29). 


La aceste mărturii despre puterea credinței din Vechiul Testament, putem 
adăuga şi altele mult mai mari din istoria Creştinismului: 

v Prin credinţă, Fecioara Maria, a primit vestea cea bună de la 
Arhanghelul Gavriil şi s-a învrednicit să nască cu Trup pe Fiul lui 
Dumnezeu, Mântuitorul nostru lisus Hristos. 

v Prin credinţă, Sfântul loan Botezătorul, a primit să Boteze în apele 
Iordanului, pe Fiul lui Dumnezeu, şi a văzut pe Duhul Sfânt, ca un 
porumbel şezând deasupra Lui ... 

” Prin credinţă, pescarii galileni au lăsat toate şi urmând lui Hristos, au 
devenit apostoli. 

”” Prin credinţă Sfinţii apostoli, au primit Duhul Sfânt şi cu Puterea Lui, au 
vestit Evanghelia mântuirii în toată lumea. 

v Prin credinţă, Pavel, vasul alegerii, s-a convertit la Hristos pe calea 
Damascului şi a ajuns cel mai mare apostol al neamurilor. 

v Prin credinţă, Sfântul apostol Petru a primit să fie răstignit la Roma, pe 
Cruce, cu capul în jos, pentru dragostea lui Hristos, iar Sfântului apostol 
Pavel i s-a tăiat capul. 

” Prin credinţă, zeci de milioane de creştini au primit cu bucurie, să fie 
tăiaţi, sfăşiaţi de fiare, înecaţi în mare, pentru Evanghelie zicând: "Sun- 
tem ucenici ai lui Hristos şi fii ai lui Dumnezeu după har şi suntem gata 
să ne dăm viaţa, ca să trăim în veci cu Dumnezeu, decât să ne lepădăm de 
Hristos şi să fim osândiţi veşnic în iad. 

v Prin credinţă, ucenicii Sfinţilor apostoli şi toți dumnezeieştii Părinţi, au 
mărturisit şi apărat dreapta credinţă ortodoxă, prin cuvânt şi prin minuni 
şi au fixat-o definitiv în dogme şi canoane, la cele şapte Sinoade 
ecumenice. 

v Prin credinţă, mulți creştini, iubitori de Hristos, au părăsit grijile şi 
plăcerile lumii şi s-au făcut călugări, sihaştri prin mânăstiri, prin munţi şi 
prin crăpăturile pământului, ducând pe pământ viaţă îngerească. 


” Prin credinţă, nenumărați păgâni, s-au convertit la creştinism şi mulţi 
păcătoşi s-au pocăit şi au devenit creştini desăvârşiţi. 

” Prin credinţă şi dragoste de Hristos, casele creştinilor s-au transformat în 
Biserici, fecioarele au devenit mirese a lui Hristos, iar cuvioşii cu viaţă 
sfântă, au ajuns mărturisitori ai Ortodoxiei şi slujitori vrednici ai 
sfintelor altare. 

” Prin credinţă, după două mii de ani de luptă împotriva întunericului, 
creştinismul s-a răspândit în toată lumea, biruind armele satanei, 
necredinţa, sectele, desfrăul şi ura dintre oameni. 

” Prin credinţă Sfântul prooroc Ilie Tezviteanu, care era om: "cu slăbiciuni, 
asemenea nouă, dar cu rugăciunea s-a rugat ca să nu plouă şi nu a plouat 
trei ani şi şase luni. Și iarăşi s-a rugat şi cerul a dat ploaie şi pământul a 
odrăslit roada sa. 


1.5. Cum putem spori credinţa în Dumnezeu? 


ID) Credinţa în Dumnezeu, sporeşte şi se întăreşte prin ispite, prin necazuri şi prin 
scârbe.(1 Petru 1,6-7; Iacob 1,3): "Întru acestea vă bucuraţi, măcar că acum ar fi 
trebuit să fiți trişti, încercaţi fiind de multe feluri de ispite pentru puţină vreme. 
Pentru că, credinţa voastră încercată, mult mai de preţ decât aurul cel pieritor, 
dar lămurit prin foc, să fie găsită spre laudă şi spre slavă şi spre cinste, la 
arătarea lui lisus Hristos" (1 Petru 1,6-7). 

II) Credinţa, se înmulţeşte, sporeşte şi se întăreşte prin rugăciune: "Iar lisus i-a 
zis: De poţi crede, toate sunt cu putinţă celui ce crede. Şi îndată strigând tatăl 
copilului, a zis cu lacrimi: Cred, Doamne! Ajută necredinţei mele. (Marcu 9, 24; 
Luca 17,15). 

III) Îndoiala în credinţă, este păcat şi vine în mintea şi inima omului, prin gân- 
durile semănate de diavol şi prin împuţinarea credinţei (Matei 8, 26; 14, 31; Lc. 
8, 24-25; lacob 1,6). 


Mântuitorul lisus Hristos a zis: "De ce vă este frică puţin credincioşilor? S-a 
sculat atunci, a certat vânturile şi marea şi s-a făcut linişte deplină." (Matei 8, 
26) 


lar Sfântul apostol Iacob ne învaţă: "Să ceară însă cu credinţă, fără să aibă nici o 
îndoială, pentru că cine se îndoieşte este asemenea valului mării, mişcat de vânt 
şi aruncat încoace şi încolo." (Iacob 1,6) 


Îndoiala şi împuţinarea credinţei, se face uneori prin voia lui Dumnezeu (Filo- 
calia vol X, Cuv. 46, pag. 240), pentru unele păcate şi mai ales pentru a ne smeri 
şi a cere şi mai mult ajutorul lui Dumnezeu. 


Îndoiala în credinţă, se alungă din inima omului, prin credinţă, rugăciune şi 
lăsarea în voia lui Dumnezeu (Matei 26, 38-41), prin smerenie, post, spo- 
vedanie, convorbiri cu părinţi duhovniceşti şi binecuvântarea acestora, par- 
ticiparea regulată la Sfânta Liturghie. 


1.6. Trepte în credinţă 


Există trepte în credinţă, căci credinţa este o biruinţă de fiecare clipă a îndoielii. 
= Credinţă puţină - îndoială multă. 
= Credinţă multă - îndoială puţină. 


1. Credinţa creştină ortodoxă, este haina dumnezeiască pe care o primim de la 
Sfântul Botez (Galateni 3, 27). Dar ca să vorbim mai precis, aceasta nu este 
decât începutul credinţei, pentru că prin Sfântul Botez devenim creştini. Prin 
Sfântul Botez, omul se curăţeşte de păcatul strămoşesc şi de toate păcatele 
făcute până la botez, se naşte duhovniceşte la o nouă viaţă spirituală, din apă şi 
Duh (loan 3, 5), devine membru al trupului mistic a lui Hristos şi deci membru 
al Bisericii şi fiu al lui Dumnezeu după har. (1 loan 3, 1). Creştinii primesc la 
Sfântul Botez, în dar, harul dumnezeiesc, cu totul desăvârşit. Harul primit la 
Sfântul Botez, este Hristos întreg ("Câţi în Hristos v-aţi Botezat, în Hristos v-aţi 
şi îmbrăcat." (Galateni 3, 27) 


Mântuitorul lisus Hristos fiind Dumnezeu desăvârşit, a dăruit celor botezați, 
harul desăvârşit al Sfântului Duh, căci El nu primeşte adaus de la noi. Dar 
Dumnezeu ni se descoperă nouă şi ni se arată, pe măsura lucrării poruncilor 
dumnezeieşti şi ne dăruieşte adaus la credință. Până vom ajunge toți la unitatea 
credinţei şi a cunoaşterii Fiului lui Dumnezeu, la starea bărbatului desăvârşit, la 
măsura vârstei deplinătăţii lui Hristos. (Efeseni 4, 13) Deci orice i-am aduce, 
odată renăscuţi în EI, este de la EI, din EI şi era ascuns în El. Dar dacă prin reaua 
întrebuințare a celor vremelnice, prin grija de lucrurile vieţii, prin ceața 
patimilor şi prin noroiul păcatelor, acoperim harul, vom slăbi credinţa şi ne vom 
întări în necredinţă. Însă este cu putinţă, prin pocăință, spovedanie şi împlinirea 
poruncilor dumnezeieşti, să sporim din nou în credinţă. (Sfântul Marcu Ascetul) 


Sporind credinţa, orice creştin devine "făcător de minuni”. lar prima şi cea mai 
mare minune pe care o poate face orice creştin este: "Învierea sufletului său şi 
sporirea duhovnicească încă de pe pământ. Apoi prin sufletul său înviat din 
moartea veşnică a păcatelor, va învia prin darul lui Dumnezeu şi sufletele altor 
creştini. 


Deci această credinţă de la botez, se revarsă şi se dă omului prin har (1 Corinteni 
12, 9; Galateni 5, 22). Dar dacă nu sporim această credinţă de la botez, vom fi 


creştini cu numele, nu şi cu fapta. De cele mai multe ori însă, şi această credinţă 
este acoperită mai târziu de norul păcatelor. 


2.Credinţa cunoscătoare, este credinţa care se dobândeşte şi se adaugă, prin 
studiul adevărurilor dumnezeieşti şi prin practicarea virtuţilor creştine. Toţi 
creştinii trebuie să aibă această credinţă cunoscătoare. 


Înaintea vindecării copilului care avea un duh mut, Mântuitorul spune tatălui 
copilului: "De poţi crede, toate sunt cu putinţă celui ce crede. (Mc. 9, 23) "Şi 
îndată, strigând tatăl copilului, a zis cu lacrimi: Cred, Doamne! Ajută necredinţei 
mele. (Mc. 9, 24) Necredinţa celui ce avea totuşi puţină credinţă, n-a fost un 
impediment în calea vindecării, a contat credinţa lui, cât de puţină era. Domnul 
lisus Hristos, pe această puţină credinţă a luat-o în considerare şi 1-a îndeplinit 
rugăciunea. 


Omul nu era atât de necredincios, încât să nu se roage. Credinţa lui era însă 
puţină, aşa cum este de multe ori şi credinţa noastră. Pe baza acestei adânci şi 
sincere rugăciuni, Domnul lisus Hristos i-a vindecat copilul. Pentru că dacă 
omul s-a putut ruga, în rugăciune era credinţă. 


Învăţăm de aici, că trebuie să ne rugăm în orice împrejurare, chiar şi atunci când 
ni se pare că ne-a slăbit credinţa, să ne rugăm cu smerenie şi lacrimi. În aceste 
cazuri, minunile sunt săvârşite de Mântuitorul lisus Hristos, care ţine cont de 
puţina noastră credinţă, când ne rugăm cu smerenie şi lacrimi. 


Este ca şi cum, Mântuitorul ne-ar zice: Vei vedea că Eu, având credinţă, pot 
totul, şi-l voi vindeca. Dar Mântuitorul a lăsat să se înţeleagă că, credinţa este 
cea care poate face minuni, credinţa oamenilor şi credinţa Sa.. Pe de-o parte, ne- 
a dat exemplu puterii credinţei sale dumnezeieşti, iar pe de altă parte, ne-a 
învăţat că dacă am avea credinţă puternică, toate ar fi cu putinţă. 


Minunile se fac în cooperarea omului cu Dumnezeu. Dumnezeu poate face 
minunile din proprie iniţiativă, când crede EI că este necesar, dar harul Sfântului 
Duh lucrează prin şi pentru oamenii credincioşi. 


În general, minunile au rolul de a aduce la credinţă şi de a spori credinţa, celor 
care sunt vrednici de a participa la minune. Mântuitorul lisus Hristos, a apelat de 
multe ori la cooperarea celui care avea nevoie de ajutorul dumnezeiesc. În 
această treaptă a credinţei creştinul primeşte puterea de a se ruga. Cuvintele 
Mântuitorului: "Fie după credinţa voastră!" Se interpretează ca pe o invitație la 
participarea, la antrenarea forţelor sufleteşti a celui în suferinţă în vederea 
vindecării. În acest fel devine creştinul, "împreună lucrător cu Dumnezeu" (1 
Corinteni 3, 9). 


Când ne rugăm şi cerem cu lacrimi, Mântuitorul nostru ne întreabă: "Crezi că 
pot să-l vindec?" Noi să-i răspundem cu lacrimi în ochi: "Cred, Doamne! Ajută 
necredinţei mele." 


3. Credinţa desăvârşită - făcătoare de minuni; credinţa devine desăvârşită, 
atunci când Dumnezeu o ajută cu harul său. 


Credinţa desăvârşită este făcătoare de minuni, căci minunea o face în acest caz 
Dumnezeu, dar prin creştinul care s-a deschis prin credinţa desăvârşită, harul 
Sfântului Duh, care lucrează prin el. 


Împlinind poruncile lui Dumnezeu (frecventarea Bisericii în Duminici şi Săr- 
bători, post, rugăciune, Spovedanie, Sfânta Împărtăşanie şi celelalte fapte bune 
creştine, ne vom curăţi şi lumina sufletul şi trupul şi ne vom uni mistic cu 
Mântuitorul nostru lisus Hristos. Pe măsura acestei uniri mistice cu Dumnezeu, 
vom avea şi credinţa - harisma, ca dar al Duhului Sfânt. (1 Corinteni 12,9). 


Aceasta este credința desăvârşită, aceasta este credinţa lui Dumnezeu care 
locuieşte în noi, aceasta este credinţa făcătoare de minuni, care mută şi munţii. 
(Matei 17,20; 21,21; Marcu 9,23; Luca 17,6; 1 Corinteni 12,9; Marcu 16,19-20). 
Astfel se tâlcuiesc cuvintele Sfintei Evanghelii: "Dacă veţi avea credință 
(credinţa lui Dumnezeu) cât un grăunte de muştar, veţi zice muntelui acestuia: 
Mută-te de aici dincolo, şi se va muta; şi nimic nu va fi vouă cu neputinţă. 
(Matei 17,20). Astfel Dumnezeu, prin harul Duhului Sfânt, va face prin noi 
minuni, pentru întărirea în credinţă, mântuirea semenilor noştri şi slava lui Dum- 
nezeu. 


Mulţi creştini, se socotesc că sunt în afară de harismele (darurile Sfântului Duh). 
Lenevirea în lucrarea poruncilor dumnezeieşti, îi face să nu ştie, că cel ce are 
credință desăvârşită în Mântuitorul lisus Hristos, are în sine deodată toate 
darurile dumnezeieşti (Luca 17, 21; Romani 5, 5). Căci aflându-se din pricina 
lenii şi a nepăsării, departe de dragostea creştină, lucrătoare prin fapte, care ne 
arată comorile dumnezeieşti ascunse în noi, se socotesc pe drept cuvânt lipsiţi de 
darurile dumnezeieşti. Mântuitorul lisus Hristos locuieşte în inimile noastre, 
după dumnezeiescul Botez (Galateni 3, 27), şi toate comorile înţelepciunii şi ale 
cunoștinței, sunt ascunse în inimile noastre şi se vor face cunoscute, pe măsura 
curăţeniei fiecăruia (Matei 5, 6). 


Aceasta este comoara ascunsă în țarina inimii tale, pe care n-ai aflat-o încă, din 
pricina nelucrării poruncilor dumnezeieşti. Căci dacă ai fi aflat-o, ai fi vândut 
toate şi ai fi cumpărat țarina aceea, după cuvântul Domnului nostru lisus Hristos. 
Dar acum fiindcă ai părăsit țarina inimii, te îngrijeşti de cele din jurul inimii, în 
care nu se află nimic altceva decât spini şi pălămidă. 


De aceea ne zice Mântuitorul: Fericiţi cei curaţi cu inima, că aceia vor vedea pe 
Dumnezeu (Matei 5, 6). Deci cei curaţi cu inima îl vor vedea pe Dumnezeu şi 
comorile Lui, atunci când se vor curăţi pe sine, prin spovedanie, prin post, prin 
rugăciune, prin Sfânta Împărtășanie, prin participarea la Sfânta Liturghie în 
Duminici şi în sărbători şi prin celelalte binecuvântate fapte creştineşti. Şi cu 
atât mai mult vor fi darurile dumnezeieşti, cu cât va spori sfinţenia lor. Prin 
Sfântul Botez, omul cel vechi este înmormântat cu Hristos, pentru ca împreună 
cu El, să învieze (În. 3, 5), devenind astfel purtător de Hristos şi fiu a lui 
Dumnezeu după har. (Galateni 3, 27) 


Astfel prin Domnul lisus Hristos am intrat în trupul Său mistic, unde Duhul 
Sfânt ne sfințește întru înnoirea vieţii duhovniceşti, iar Treimea Dumnezeiască 
locuieşte acum înăuntrul nostru (loan 14, 23), şi ne îndumnezeieşte prin ener- 
giile sale necreate. Prin împreună lucrare dintre om şi Dumnezeu, având ajutor 
Sfintele taine, omul se uneşte cu Hristos şi devine făcător de minuni. 


Prin Taina Sfintei Împărtăşanii, creştinii ortodocşi devin concorporali şi con- 
sanguini cu Trupul şi Sângele Domnului lisus Hristos. 


Prin împlinirea poruncilor dumnezeieşti, creştinul se întăreşte în credință merge 
din putere în putere (Ps. 83, 8) şi primeşte daruri şi puteri asemănătoare cu cele 
ale cetelor îngereşti. 


Astfel, cel înaintat în credinţă are: 

1. Puterea dumnezeiască, de a-i ajuta pe oameni prin har, cuvânt şi prin faptă; 

2. Puterea dumnezeiască, de a descoperi altor oameni cuvântul lui Dumnezeu, 
învăţătura de credinţă ortodoxă. 

3. Un alt dar dumnezeiesc, pe care îl primeşte creştinul, este acela de a face legi 
creştineşti şi de a păzi cu rugăciunea şi puterea lui Dumnezeu hotarele ţării. 

4. Altă putere dumnezeiască, este aceea de a stăpâni peste patimile trupului şi 
peste diavoli. Creştinul cu viaţă sfântă, are puterea dumnezeiască, de a scoate 
diavolii din alți oameni. 

5. Puterea dumnezeiască, de a face minuni. Ex.: "losua s-a rugat şi a oprit soa- 
rele şi luna pe cer, până când a biruit pe vrăjmaşii săi. (losua 10, 12-13). Sfântul 
prooroc Ile Tezviteanul, pentru a întoarce poporul care se închina la idoli, la 
Adevăratul Dumnezeu, s-a rugat: "ca să nu plouă şi nu a plouat trei ani şi şase 
luni. (3 Regi 17, 1) Prin harul lui Dumnezeu, creştinul ortodox, slujeşte oame- 
nilor cu putere şi dragoste dumnezeiască. 

7. Inima creştinului smerit (Isaia 66, 2), devine tron a lui Dumnezeu. 

8. O altă putere pe care o primeşte creştinul, este puterea înţelepciunii şi 
cunoștinței dumnezeieşti, pe care o împărtăşeşte prin predică şi sfătuire, la mii 
de suflete. 


9. Unit mistic cu Mântuitorul lisus Hristos, creştinul ortodox devine plin de 
dragoste dumnezeiască, pe care o revarsă semenilor săi, iubind astfel pe 
Dumnezeu cu toată inima, cu tot sufletul şi cu tot cugetul, iar pe aproapele, ca pe 
sine însuşi. (Matei 22, 37-39) 


Sunt creştini, care având puţină credinţă cunoscătoare şi multă mândrie şi slavă 
deşartă, vor să mute munţii, cu rugăciunea. Dar, nefiind ajunşi în această treaptă 
de credinţă, ajung de batjocură oamenilor şi dracilor. Alţii, îşi vând sufletul 
satanei, şi fac minuni diavoleşti, spre a lor pierzare şi a celor ce cred în ei. 
Sporind în credinţă, creştinul devine: făcător de minuni. Jar cea mai mare 
minune pe care o poate face orice creştin este, învierea sufletului său şi unirea 
sa mistică cu Mântuitorul lisus Hristos. Apoi prin sufletul său înviat din 
moartea veşnică a păcatelor, va putea învia prin darul lui Dumnezeu şi 
sufletele altor creştini. 


Când lucraţi, când mâncaţi, când dormiţi, toate să le faceţi spre slava lui 
Dumnezeu, (| Corinteni 10, 31), după putere şi după trebuinţa voastră, să fie 
ascultarea cu bună rânduială şi nu vom cădea din cinstea Sfinţilor Părinţi. 


Vi se pare, oare, că acest lucru nu face parte din minunile cele mari: izgonirea 
demonilor, tămăduirea orbilor, curățirea leproşilor, învierea morţilor, schim- 
barea stihiilor, mutarea munţilor, scoaterea apelor din pământ? Oare nu se izgo- 
nesc demonii şi din noi? Şi nu se ard dracii şi nu strigă oare în tot ceasul? Oare 
nu izgonim, prin lupta noastră împotriva poftelor, pe diavolul desfrânării; prin 
nevoinţă, pe cel al lenii; prin blândeţe pe cel al mâniei; prin răbdare pe cel a 
pizmei; prin tăcere pe cel al grăirii de rău; şi al altor patimi? lată dar, de vreţi 
vrea, sunteți şi făcători de minuni. 


Şi să ştiţi că, acest război al vostru, pe care-l purtați împotriva patimilor, îl 
primeşte Dumnezeu, întocmai ca pe osteneala a pustnicilor şi al stâlpnicilor, care 
au săvârşit minuni, fără de nici o scădere sau deosebire. (Teodor Studitul, 
Cuvinte duhovniceşti) 


1.7. Puterea rugăciunii lui lisus 


Printre însuşirile necuprinse de minte şi minunate ale numelui lui lisus, se 
găseşte şi puterea de a izgoni demoni, pe care ne-o vesteşte însuşi Domnul. El 
ne-a spus că cei ce cred în numele Lui, demoni va scoate (Mc. 16, 17). 


Mai întâi, este nevoie să spunem câteva cuvinte, despre sălăşluirea demonilor în 
oameni. Această sălăşluire este de două feluri: una se poate numi simțită, iar alta 
morală. 


I) Satana sălăşluieşte în chip simţit în om, când locuieşte cu fiinţa lui, în trupul 
omului şi când chinuieşte şi trupul şi sufletul. În felul acesta, în om se află un 
demon sau mai mulți. Acest fel de om este un demonizat. Din Sfintele Evan- 
ghelii, aflăm că, Domnul nostru lisus Hristos,vindecă demonizaţii. De asemenea 
Sfinţii apostoli, ucenicii Domnului, izgoneau pe diavoli din oameni, cu numele 
Domnului. 

II) În chip moral, satana petrece în om, când omul se face împlinitorul voii dia- 
volului. În felul acesta "a intrat satana" (In. 8, 27), în luda, adică a pus stăpânire 
pe mintea şi voinţa lui, s-a unit cu el în duh. 


În această stare, au fost şi se află toţi cei ce nu cred în Hristos, cum ne spune şi 
Sfântul apostol Pavel, către cei care trecuseră la creştinism de la păgâni: "Iar pe 
voi v-a făcut vii, cei ce eraţi morţi prin greşalele şi prin păcatele voastre, în care 
aţi umblat mai înainte ... potrivit stăpânitorului puterilor văzduhului, a duhului 
care lucrează acum în fiii răzvrătirii. Între care şi noi toţi am petrecut odinioară, 
după poftele trupului nostru, făcând voile cărnii şi ale simţurilor şi, din fire, 
eram fiii mâniei ca şi ceilalți (Efes. 2, 1-3) 


În această stare, se află mai mult sau mai puţin, ţinând seama de gradul lor de 
păcătoşenie, toţi cei ce s-au botezat în Hristos, dar care s-au îndepărtat de EI prin 
păcate. Astfel, înţeleg, Sfinţii Părinţi, întoarcerea diavolului cu alte şapte duhuri 
mai cumplite, în templul sufletesc, din care s-a îndepărtat Sfântul Duh, prin 
păcatele omului. (Mt. 12, 43-45) 


Duhurile care intră în acest chip în om, pot fi izgonite prin rugăciunea lui lisus, 
dacă vieţuim în necontenită pocăință. Să începem nevoinţa care este atât de 
mântuitoare pentru noi. Să ne îngrijim să izgonim duhurile intrate în noi, din 
pricina neglijenţei şi a păcatelor noastre, prin rugăciunea lui lisus. 


Această rugăciune, are puterea de a învia pe cei omorâţi de păcate şi de a-i 
izgoni pe demoni. (In. 11,25; Mc. 16, 17). Rugăciunea lui lisus, mai întâi 
descoperă prezenţa demonilor în om şi apoi îi izgoneşte. 

Puterea satanei, care sălăşuieşte în om, în vremea vieţii lui risipite, când aude 
numele Domnului lisus Hristos, chemat în rugăciune de cel ce se roagă, începe 
să se clatine. Atunci,diavolul aţâţă în om toate patimile căutând să-l întrerupă de 
la rugăciune şi să-l înspăimânte. 


Prea cuviosul Părintele nostru loan proorocul, arată că, lucrarea patimilor şi al 
demonilor, sunt legate între ele, căci demonii lucrează prin mijlocirea patimilor. 
Când în vremea rugăcinii lui lisus, vom simţi o deosebită tulburare şi fiebere a 
patimilor, să nu cădem în deznădejde şi tulburare din această pricină. Dim- 
potrivă, să ne îmbărbătăm şi să ne pregătim pentru o nevoinţă mai puternică cu 


rugăciunea Domnului lisus Hristos, ca unii ce am primit în semn vădit, că 
rugăciunea a început să producă în noi, lucrarea care îi este proprie. 


Sfântul loan Gură de Aur spune: Pomenirea numelui Domnului lisus Hristos, îl 
aţâţă la luptă pe diavol. Căci sufletul ce se sileşte în rugăciunea lui lisus, poate 
dobândi totul, prin această rugăciune, şi binele şi răul. Mai întâi, omul va vedea 
răul din lăuntrul inimi sale, apoi binele. Această rugăciune, îl aţâţă pe diavol şi 
tot această rugăciune, îl va smeri şi alunga. Această rugăciune, dă pe faţă păcatul 
care este în noi şi tot această rugăciune îl poate nimici. Această rugăciune, va 
birui şi smulge încetul cu încetul puterea diavolului din inima noastră. 


Cuviosul Macarie Egipteanul, în cuvântul său despre paza inimii spune: "Apro- 
pie-te omule, cu tăria judecății tale, de mintea ta cea prinsă şi robită de păcat şi 
cercetează latura cea mai adâncă a judecăților tale şi vei vedea pe diavolul, care 
se târăşte şi se cuibăreşte acolo, pe cel ce te-a ucis, otrăvind mădularele sufle- 
tului tău. Dacă vei ucide pe diavolul acela, numai atunci să te lauzi înaintea lui 
Dumnezeu, cu curăţia ta, iar de nu, smereşte-te, şi, ca un neputincios şi păcătos, 
să te rogi lui Dumnezeu, pentru cele ascunse ale tale”. 


Împărăţia întunericului, diavolul cel viclean a îmbrăcat sufletul ca şi toată fiinţa 
omului cu păcatele, l-a pângărit şi l-a făcut în întregime rob al diavolului. Nu i-a 
lăsat nici un mădular liber, nici mintea, nici cugetele, nici trupul, ci l-a îmbrăcat 
pe el, cu hlamida întunericului. Pe om în întregime-trup şi suflet l-a surpat şi l-a 
întinat... l-a îmbrăcat ca pe un vechi şi necurat, duşman a lui Dumnezeu şi 
nesupus legilor Lui. L-a îmbrăcat cu păcatul, pentru ca omul să nu mai vadă 
precum se cuvine, ci să vadă şi să audă rău; să aibă picioare grabnice spre rău; 
mâini care să lucreze nelegiuire şi inima care să cugete cele viclene. 


Să ne rugăm deci lui Dumnezeu, să ne dezbrace de omul cel vechi, pentru că 
numai Dumnezeu poate să depărteze păcatul de la noi. Căci sunt puternici, cei ce 
ne-au robit ... Dumnezeu ne-a făgăduit mântuirea. Cel ce se teme de Domnul, nu 
se teme de năvălirile diavolilor, nici de neputincioasele lor porniri, nici de 
certarea oamenilor celor vicleni. Că, precum o văpaie de foc mistuieşte totul, în 
locurile nepătrunse şi neluminoase, noaptea şi ziua, aşa şi razele dumne- 
zeiescului har, care se trimit de către Domnul, goneşte de la noi pe diavoli, care 
fug ca să nu fie arşi de EI. 


Pentru a ne ruga neîncetat, putem utiliza metaniile tip brățară, cu 33 de noduri. 
La fiecare nod ne rugăm: "Doamne lisuse Hristoase, Fiul lui Dumnezeu, 
miluieşte-mă pe mine, păcătosul! sau: Doamne lisuse Hristoase, Fiul lui 
Dumnezeu, miluieşte-ne pe noi!" 


Să ne rugăm şi Maicii Domnului: "PreaSfântă Născătoare de Dumnezeu, 
miluieşte-ne pe noi!" 


1.8. Implinirea rugăciunii 


Bunul şi Prea Înduratul Dumnezeu, ne împlineşte cererile noastre şi ne ajută în 
neputinţele noastre, atunci când şi noi vom arăta mai întâi, că ne-am străduit din 
toate puterile noastre (Marcu V, 1-12; Matei 15, 22-28; Luca 23, 39-44). 


Dacă voieşti să te izbăveşti de păcatele cărora te-ai făcut rob în tinereţile tale, 
crede din tot sufletul şi din toată inima ta, cum că fără ajutorul lui Dumnezeu şi 
fără harul lui cel izbăvitor, nu poţi să te izbăveşti din legăturile păcatelor. Însă 
nu sta nepăsător şi nemișcat, aşteptând să se pogoare din cer mântuirea ta. Ci 
posteşte, priveghează, roagă-te în tot ceasul şi mai întâi de toate fugi de 
sminteală şi smulge rădăcina păcatului şi atunci dreptatea şi mila lui Dumnezeu 
vor izbăvi sufletul tău, din robia diavolului şi te vor scoate din gura iadului. 


Doreşti mântuirea sufletului tău? Nădăjduieşte-o pe ea de la Dumnezeu! Crede 
fără nici o îndoială, că Dumnezeu este Mântuitorul sufletului tău, că numai el 
poate să te mântuiască. Însă nu sta cu voinţa ta încremenită şi stearpă ci să fie 
lucrătoare şi roditoare. 


Mergi la dumnezeiasca Biserică sau la mănăstire, caută-ţi un duhovnic bun, 
împlineşte canonul dat de rugăciune, post şi milostenie, spovedeşte-te şi cu mila 
lui Dumnezeu să te împărtăşeşti cu Sfintele Taine. Acestea sunt lucruri, pe care 
dacă le va rodi voinţa ta, atunci ţi se vor deschide ţie uşile Împărăției Cerurilor, 
ca să intri în slava şi fericirea cea veşnică. 


lar dacă nu faci aceste lucruri, înseamnă că tu nu vrei să te desprinzi din robia 
păcatelor şi a diavolilor. 


Duhul Sfânt prin gura Sfântului apostol Iacob ne spune că, datorită mândriei 
noastre, Dumnezeu ne smereşte şi nu ne îndeplineşte cererile şi dorinţele 
noastre: "Veniţi acum cei care ziceţi: Astăzi sau mâine vom merge în cutare 
cetate, vom sta acolo un an şi vom face negoţ şi vom câştiga. Voi care nu ştiţi ce 
se întâmplă mâine, că ce este viaţa voastră? Abur sunteţi, care se arată o clipă, 
apoi piere. În loc să ziceţi: dacă Domnul voieşte, vom trăi şi vom face aceasta 
sau aceea. Şi acum vă lăudaţi cu trufia voastră. Orice laudă de acest fel este rea" 
(Iacob 4, 13 - 16; Fapt 18, 21; 1 Corinteni 14, 19; 16,7). 


"Pentru aceea zice : Dumnezeu celor mândri le stă împotrivă şi celor smeriţi le 
dă har" (Iacob 4, 60). 


Iar referitor la rugăciunile noastre, care nu se împlinesc, ne spune: "Cereţi şi nu 
primiţi, pentru că cereţi rău, ca voi să ispitiți în plăceri" (Iacob 4,3). Cereţi şi vi 
se va da ! 


SR o 


O femeie care era foarte bolnavă avea nevoie de un medicament, care se găsea la 
o farmacie din satul vecin. A trimis pe fetiţa ei la farmacie, ca să-i aducă 
medicamentul. După ce a cumpărat medicamentul, fetița a plecat în fugă spre 
casă. 


Farmacistul a observat, însă, că a confundat sticla cu medicament cu altă sticlă 
care conţinea o soluție foarte toxică. Trecuseră deja 20 de minute şi pe fetiță nu 
o mai putea ajunge. 


A căzut în genunchi în faţa icoanei şi se ruga cu lacrimi la Dumnezeu. A cerut 
doar un lucru: 

- Doamne, fă o minune, ca să nu ia bolnava medicamentul şi să moară! Cererea 
lui era dreaptă şi puternică. 


Încă aflându-se la rugăciune, a auzit uşa deschizându-se şi a văzut-o pe fetiţă 
intrând în farmacie şi zicând: 

- Domnule farmacist, pe când alergam spre casă cu medicamentul, am căzut şi 
am spart sticluţa.Vă rog să-mi daţi alta, altfel mama poate muri! 

Fetiţa plângea, zdrobită de durere. 


Farmacistul a început şi el să plângă şi să mulţumească lui Dumnezeu. Era în 
afară de orice îndoială că Dumnezeu i-a ascultat rugăciunea. 


In momente de cumpănă, de încercări, să ne rugăm şi Dumnezeu va răspunde 
cererilor noastre. 


SR ae de 


În apele oceanului Atlantic, s-a scufundat odată un vapor. A scăpat de la înnec 
doar un singur călător. Folosind o barcă de salvare, s-a lăsat în voia lui 
Dumnezeu. Într-un târziu barca a ajuns la un țărm. Era noapte. Naufragiatul avea 
în buzunar o cutie de chibrituri şi a aprins un foc de vreascuri. A doua zi, a 
constatat că în insulă nu locuiau oameni, dar se aflau animale sălbatice. 


Şi-a construit o colibă şi grija lui cea mai mare, era ca să nu se stingă focul nici 
ziua nici noaptea. Se ruga lui Dumnezeu, ca să-l descopere vreun vapor, dar se 
vede că în acea zonă nu navigau vapoarele. 


Într-o noapte, obosit fiind de la vânătoare, a adormit profund. Un vânt puternic, 
a răscolit focul şi i-a aprins coliba. S-a trezit, şi a încercat să stingă focul, care se 
înălța spre cer. Spera, ca să oprească puţin jăratec, ca să facă din nou foc, 
deoarece nu mai avea chibrituri. Se ruga lui Dumnezeu ca să-l ajute să salveze 
măcar atâta. 


Dar, spre nenorocirea lui, vântul a fost urmat de o ploaie torențială, care îi stin- 
sese şi ultimul cărbune aprins, lăsându-l în întuneric şi în disperare. Nu mai ştia 
ce rău 1 s-ar mai putea întâmpla. Nu mai avea nimic. Totul era pierdut. după ce a 
stat ploaia, a adormit pe un pat de vreascuri, cu ochii în lacrimi. 


Dimineaţa s-a petrecut un lucru cu totul neaşteptat: L-au trezit din somn voci de 
oammeni care strigau: 
- "Este cineva aici?" 


S-a ridicat repede şi a strigat: 
- "Da, aici!" 
Se întâlniră. Erau nişte marinari. 


- "Am văzut focul, pe care l-ai aprins astă noapte. Ne-am gândit că este un apel. 
Am venit să te salvăm. Eşti desigur un naufragiat. Ştiam că insula este pustie." 


Omul a izbucnit în plâns. EI crezuse, că focul fusese ultima nenorocire pe care i- 
o trimisese Dumnezeu. Și iată că Dumnezeu aprinsese focul, ca să poată fi văzut 
şi să fie astfel salvat. 


Există multe feluri, în care Dumnezeu răspunde rugăciunilor noastre. Uneori 
chiar prin mijloacele pe care noi, pentru moment, le considerăm contrarii la ceea 
ce aşteptam şi la ceea ce am cerut. Naufragiatului i-a descoperit dimineaţa rostul 
"nenorocirii". Altora Dumnezeu nu le descoperă, dar îi lasă să citească singuri, 
în destinul lor, răspunsul. Cine se străduieşte să-l găsească, îl găseşte. 


1.9. Puterea credinţei celor mulţi! 


Bunul şi Prea Înduratul Dumnezeu şi Mântuitorul nostru Iisus Hristos, care a 
vindecat pe slăbănogul (Marcu 2, 5), pentru credinţa celor patru oameni care-l 
purtau pe pat pe slăbănog, face minuni nenumărate cu toţi bunii creştini care 
aleargă la EI cu credinţă dreaptă şi cu rugăciune puternică şi statornică. 


lar modul în care credinţa altora ajută, am aflat din Evanghelia cu femeia ca- 
naneacă ( Matei 15, 22-28), cu sluga sutaşului (Matei 8, 5-13), cu fiul văduvei 
din Nain (Luca 7, 11-16) şi cu mulți alţii. 


Sfântul apostol Petru, pentru mărturisirea adevăratei credinţe, a fost prins, legat 
şi dus în temniţă, unde era păzit de patru străji cu câte patru ostaşi. Dar în acest 
timp, se făceau rugăciuni pentru el de către Biserică. "Și iată Îngerul, l-a 
deşteptat zicând: Scoală-te degrab. Şi lanţurile i-au căzut de la mâini. Şi a zis 
Îngerul către el. "Încinge- -te şi iii cu sandalele. ” Și el aşa a făcut. Și i- 
a zis: “Îmbracă-te şi vino după mine”. Şi ieşind mergea după Înger, dar nu 
ştia că fapta Îngerului este adevărată, ci i se părea că are o vedenie. Şi trecând 
de straja întâi şi de a doua, au ajuns la poarta cea de fier, care duce în cetate 
şi poarta S-a deschis singură şi ieşind, a trecut o uliţă şi îndată Îngerul 
Domnului s-a depărtat de el. lar Petru venindu-şi în sine a zis: Acum ştiu cu 
adevărat că Domnul a trimis pe Îngerul Său şi m-a scos din mâna lui Irod şi 
din toată aşteptarea poporului iudeilor (Fapt. 12, 4-11). 


Pentru ce a făcut Dumnezeu această minune? Pentru mulţimea credincioşilor din 
Biserică, care făceau rugăciuni neîncetate pentru el". 


Aşadar "unde sunt adunaţi doi sau trei credincioşi în numele Domnului, acolo 
este şi Dumnezeu între ei" (Matei 18, 20). Nicăieri nu se pot ruga creştinii mai 
bine, ca în dumnezeiasca Biserică, unde rugăciunile lor şi ale preoţilor se unesc 
şi ca tămâia se înalță la Dumnezeu, de unde le vine ajutor şi mare milă. În 
dumnezeiasca Biserica ortodoxă, preotul mijloceşte în Sfântul Altar, către 
Dumnezeu pentru toţi binecredincioşii creştini de pretutindenea. 


Cele mai importante rugăciuni comune, care se fac în bisericile noastre ortodoxe 
pentru credincioşi sunt: 

- Sfânta şi Dumnezeiasca Liturghie; 

- Sffantul Maslu. 


Oare câte minuni, s-au făcut şi se fac astăzi prin Sfânta Liturghie? În timpul 
Sfintei Liturghii, mai ales în sărbători, vin cei mai mulţi credincioşi la dumne- 
zeiasca Biserică ortodoxă. Astfel rugăciunile lor comune, săvârşite cu smerenie 
şi credinţă, se unesc cu rugăciunile preoţilor din Sfintele Altare şi contribuie cel 
mai mult, la împlinirea cererilor lor cele bune, şi folositoare pentru mântuirea 
sufletelor. 


Rugăciunile preoților, unite cu ale credincioşilor, săvârşesc cea mai mare 
minune, care are loc pe pământ de la întruparea Domnului lisus şi până astăzi. 
Această minune negrăită, este prefacerea pâinii şi a vinului, în Trupul şi Sângele 
Domnului lisus Hristos, în timpul Sfintei Liturghii. 


Fără Sfânta Liturghie, nu ne putem împărtăşii şi nu ne putem mântui. Sfânta 
Liturghie este viaţa noastră şi stă la temelia mântuirii noastre, pentru că ne ţine 
direct şi permanent în legătură cu Hristos, cu Sfinţii din cer şi cu oamenii de pe 
pământ. Când Bisericile creştine ortodoxe vor fi prigonite şi închise şi deci când 
nu se va mai sluji Sfânta Liturghie pentru mântuirea oamenilor, lucrarea fără- 
delegilor şi a lui antihrist se va înmulți, iar Dumnezeu va pune capăt lumii 
păcătoase. 


Altă minune a Sfintei Liturghii, ca rod al credinţei şi al rugăciunii în comun, este 
că ea contribuie cel mai mult, pe lângă celelalte slujbe bisericeşti, la păstrarea şi 
întărirea credinţei ortodoxe în lume. 


Ce s-ar întâmpla cu credinţa noastră, dacă n-am face-o vie, lucrătoare şi mân- 
tuitoare la Sfânta Liturghie? 


Numai din această cauză, unii creştini ortodoxi, se duc la secte, pentru că nu 
merg regulat la Sfânta Liturghie şi nu primesc puterea ei. 


Sfânta Liturghie, contribuie foarte mult şi la unitatea şi împăcarea "la apropierea 
şi înfrățirea creştinilor ortodocşi, ca fii ai Bisericii lui Hristos, de-a lungul a două 
milenii, singură Biserica şi slujbele făcute în Sfintele Locaşuri, au adunat pe 
creştini în jurul preoţilor şi al Sfintelor Altare, i-a unit prin rugăciune şi aceeaşi 
credinţă, le-a vindecat bolile, i-a dezlegat de păcate prin Sfânta Spovedanie, 1-a 
unit cu Hristos prin rugăciune şi Sfintele Taine şi i-a călăuzit în viaţă pe calea 
mântuirii, prin învățătura Sfintei Evanghelii. 


Prin slujire, cărți de cult, prin Sfânta Liturghie, prin predică şi cântarea în 
comun, Biserica ortodoxă a păstrat pe lângă unitatea de credinţă şi de simţire, 
unitatea limbii, a culturii religioase şi a întregii tradiţii ortodoxe milenare, şi 
toate acestea sunt minuni şi roduri ale credinţei celor mulți. 


Tot în cadrul Sfintei Liturghii, Biserica face rugăciuni şi scoate părticele (mi- 
ride), pentru cei mutaţi la viaţa cea veşnică, iar prin puterea Jertfei lui Hristos, 
scoate din iad multe suflete. Oare, nu ne rugăm cu toţi în Biserică pentru cei 
mutaţi la viaţa cea veşnică şi împreună cu preoţii cântăm: "Veşnică pomenire" şi 
zicem: "Dumnezeu să-i ierte”. 


Numai Dumnezeu ştie câte suflete sunt scoase din chinurile iadului, prin Jertfa 
Sfintei Liturghii şi prin parastase, ca rod al harului şi al rugăciunii în comun. 
lată că, deci rugându-ne împreună cu preoţii în Biserică, contribuim la minunea 
iertării şi izbăvirii din iad a multor suflete. 


Vedeţi câte minuni se săvârşesc la Sfânta Liturghie, ca rezultat al rugăciunii în 
comun? De aceea, mare plată de la Dumnezeu, au cei ce merg la Biserică regulat 
şi se roagă pentru cei bolnavi, pentru binefăcători şi pentru răufăcători şi pentru 
cei mutaţi la viaţa cea veşnică. 


Alte minuni, ale credinţei şi rugăciunilor creştinilor în comun, se fac prin taina 
Sfântului Maslu. Acesta este cea mai puternică rugăciune şi slujbă a Bisericii 
ortodoxe, pentru cei bolnavi. 


De accea, creştinii, sunt datori, să ceară această Sfântă taină de la preoţi, ori de 
câte ori sunt bolnavi şi să participe la Sfântul Maslu, cât mai mulţi dintre ei, 
pentru că rugăciunea credincioşilor, va tămădui pe cei bolnavi, şi de vor fi făcut 
păcate de moarte, li se vor ierta. (Iacob 5, 15) 


Mulţi dintre creştini, s-au vindecat de boli prin Taina Sfântului Maslu şi prin 
ungere cu untdelemn sfinţit. Alţii s-au vindecat, cu Sfintele moaşte şi cu icoane 
făcătoare de minuni, prin rugăciunile preoților şi cu moliftele Sfântului Vasile 
cel mare, citite de preoţi cu post, cu smerenie şi cu credinţă. 


1.10. Mijloace duhovniceşti pentru a convinge şi a spori credinţa în 
Dumnezeu 


ID) Primul mijloc de a convinge pe cineva să creadă în Dumnezeu, este predica, 
deoarece credinţa vine prin auz, iar auzul vine prin vestirea cuvântului lui 
Dumnezeu (Romani 10, 17). Căci, cum vom crede, dacă nu vor auzi ?(1 loan 
1,7; 17, 20; Faptele 8, 12; 14, 27; Rom. 1,5; 10, 8; 16, 26; Efes. 1, 13; 2 Tes. 1, 
10). 


II) Al doilea mijloc, este citirea Sfintelor Scripturi, după mărturia care zice: lar 
acestea s-au scris, ca să credeţi că lisus este Hristosul, Fiul lui Dumnezeu celui 
viu şi crezând să aveţi viaţă întru numele Lui." (loan 20, 31; Il Tim. 3, 15; 1 
loan 4, 13) 


III) Al treilea mijloc de a aduce la credinţa în Domnul lisus Hristos, sunt minu- 
nile lui Dumnezeu. (loan 6, 30; 7, 31; 11, 23-25; 20, 30-31) 


IV) Al patrulea mijloc de a aduce pe cineva la dreapta credinţă în Dumnezeu, 
este contemplarea zidirilor lui Dumnezeu cu înţelegere, după cuvântul Sfântului 
apostol Pavel: "Cele nevăzute ale lui Dumnezeu, se văd de la facerea lumii, 
înţelegându-se prin făpturi, adică veşnica lui putere şi Dumnezeire, aşa ca să fie 
fără de cuvânt de apărare (Romani 1,20). 


De aceea şi Sfântul Dionisie Areopagitul , numeşte adevărata teologie, privirea 
duhovniceştilor cuvinte celor din creaţia dumnezeiască, prin care din acestea de 
jos ne suim către cele de sus, adică din cele create ne ridicăm cu mintea către 
Creatorul lor. 


Și astfel prin creaţia dumnezeiască, ca printr-o oglindă, privim pe Creatorul lor, 
Dumnezeu, îl lăudăm pe EI şi îl numim că este Dumnezeu, după cum ne învaţă 
Sfântul Maxim Mărturisitorul. 


Și toate se zic şi sunt cu dumnezeiasca voinţă, ca cel ce este pricinuitorul a toate, 
conform cu Teologia afirmativă şi nimic din ceea ce există, după Teologia 
negativă, după Fiinţă. Dumnezeu este în tot ceea ce există (fiind Creatorul lumii) 
şi nimic din ceea ce există (ca Fiinţă Dumnezeiască) fiind mai presus de creația 
Sa. (Sfântul Grigore Palama) 


Sfântul Vasile cel mare spune că: "Toată creaţia lui Dumnezeu, este şcoala 
sufletelor celor raționale şi cuvântătoare şi loc de învăţătură a cunoştinţei lui 
Dumnezeu, prin cele văzute şi simţite, dând povăţuire minţii către privirea celor 
nevăzute. (Hexameron) 


V) Al cincilea mijloc de a convinge pe cineva de existenţa lui Dumnezeu, este 
predica prin pilda vieţii, prin exemplul personal, adică prin trăirea după voia lui 
Dumnezeu şi dovedirea prin faptă a celor ce învaţă cineva. 


De aceea zic Sfinţii Părinți: "Taci tu şi să vorbească faptele tale", şi iarăşi: 
mustră prin puterea faptelor tale, pe cei ce împreună îţi dogmatisesc ţie, iar nu 
prin plăcerea grăirii cu cuvintele tale" (Filocalia vol. X, cuv 23).” 


De aceea şi marele apostol Pavel , îndeamnă pe ucenicul său, Timotei, ca, întru 
toate să se facă pildă credincioşilor, cu cuvântul, cu purtarea, cu dragostea, cu 
duhul, cu credinţa şi curăţia." (1 Timotei 4, 12). 


La fel şi pe Efeseni îi învaţă să se poarte că fii ai luminii" (Efeseni 5, 8-10). 


Iar colosenilor le scrie astfel: "Umblaţi cu înţelepciune, faţă de cei ce sunt afară 
(din Biserică) şi răscumpăraţi vremea. Vorbirea voastră să fie totdeauna plăcută, 
dreasă cu sare, ca să ştiţi cum trebuie să răspundeți fiecăruia. (Colos. 4, 5-6) 


Atenţie! Cel care începe să creadă, în Dumnezeu, la început, are încercări mari, 
pentru că "omul cel vechi din el " (2 Coloseni 3, 4-11) prin vechile învățături, şi 
obişnuinţe, caută să-l abată de la adevărul de credinţă ortodoxă, de multe ori 
răstălmăcind după părerile sale revelația dumnezeiască, iar diavolii îll trimit la 
alte credinţe care se potrivesc cu mândria şi învăţăturile sale. 


Capitolul II - Necredinţa în Dumnezeu 
2.1. Necredinţa în Dumnezeu 


A) Necredinţa în Dumnezeu, este păcat de moarte şi se datorează mai mult 
omului, de a se lega pe sine de lucrurile cele deşarte şi trecătoare ale acestei 
lumi. (Sfântul Efrem Sirul) Dumnezeu, numeşte nebun pe cel necredincios: "Zis- 
a cel nebun în inima sa: Nu este Dumnezeu! Stricatu-s-au şi urâţi s-au făcut întru 
îndeletnicirile lor. Nu este cel ce face bunătate, nu este până la unul. (Psalm 13, 
I) 

B) Necredinţa în Dumnezeu, are omul cu inimă vicleană: "Luaţi seama, fraților, 
să nu fie cumva în vreunul din voi, o inimă vicleană a necredinţei, ca să vă 
îndepărteze de la Dumnezeul cel viu (Evrei 3, 12). 

C) Necredinţa în Dumnezeu, au oamenii cu inimă împietrită: "La urmă, când cei 
unsprezece (apostoli) şedeau la masă, li s-a arătat (lisus) şi I-a mustrat pentru 
necredinţa şi împietrirea inimii lor. Căci n-au crezut, pe cei ce-L văzuseră Înviat 
(Marcu 16, 14). 

D) Necredinţa în Dumnezeu, vine oamenilor din cauza abaterii de la adevărul 
revelat. Mântuitorul lisus Hristos spune celor necredincioşi: "Voi sunteţi din 
tatăl vostru diavolul. Când grăieşte minciuna, grăieşte din ale sale, căci este 
mincinos şi tatăl al minciunii. (loan 8, 44-46), dar pe Mine fiindcă spun adevărul 
nu mă credeţi." 

E) Necredinţa în Dumnezeu, vine omului, prin orbirea omului datorită păcatelor 
sale."De aceea nu puteau să creadă, că iarăşi a zis Isaia: Au orbit ochiul lor şi a 
împietrit inima lor, ca să nu vadă cu ochii şi să nu înţeleagă cu inima, şi ca nu 
cumva să se întoarcă şi Eu să-i vindec. (loan 12, 39-40) 

F) Necredinţa în Dumnezeu, vine în inima omului din orbirea trimisă de diavoli 
asupra omului: "lar dacă Evanghelia noastră este acoperită pentru cei pierduţi, în 
care dumnezeul veacului acestuia (diavolii) au orbit minţile necredincioşilor, ca 
să nu le lumineze lumina Evangheliei slavei lui Hristos, care este chipul lui 
Dumnezeu. (2 Corinteni 4, 3-4) 

G) Necredinţa în Dumnezeu, se datorează şi faptului că, diavoli fură din inima 
omului cuvântul lui Dumnezeu: "ca nu cumva crezând să se mântuiască. (Luca 
8, 12) 

H) Necredinţa în Dumnezeu, vine în inima omului, din cauză că omul caută 
"slava acestei lumi şi nu caută "Slava lui Dumnezeu ": "Lumina a venit în lume 
şi oamenii au iubit întunericul mai mult decât lumina, căci faptele lor erau rele." 
(loan 13, 19) 

1) Necredinţa în Dumnezeu, este un act liber al omului, prin care el, nu voieşte 
să creadă în Dumnezeu, în cuvântul Evangheliei, vestit de slujitorii lui 
Dumnezeu: episcopi, preoţi şi diaconi. "Dacă nu ascultă de Moise şi de prooroci, 
nu vor putea crede, nici dacă ar învia cineva dintre morţi (Luca 16, 31). 


J) Necredinţa în Dumnezeu, îi vine omului prin tăgăduirea făgăduinţelor şi 
minunilor lui Dumnezeu (loan 12, 37; Ps. 77, 36; Numerii 14, 11). "Şi deşi 
(Dumnezeu) a făcut atâtea minuni înaintea lor, ei tot nu credeau în EI (loan 12, 
37). Mântuitorul lisus Hristos spune: "Cum puteţi voi să credeţi, când primiţi 
slava unii de la alţii (duhul lumii) şi slava care vine de la Unicul Dumnezeu n-o 
căutaţi (loan 5, 44). 


Când împlinim poruncile dumnezeieşti (post, rugăciune, Spovedanie, Sfânta 
Împărtăşanie, frecventarea dumnezeieştilor Biserici în Duminici şi Sărbători, şi 
celelalte fapte ale dragostei creştine) ne vom curăţi şi lumina sufletul şi trupul şi 
ne vom uni mistic cu Mântuitorul nostru lisus Hristos. Astfel Dumnezeu, prin 
harul Duhului Sfânt, va face prin noi minuni, pentru întărirea în credinţă şi 
mântuirea semenilor noştri şi slava lui Dumnezeu. 


Dacă vom face păcate, vom fi slujitorii diavolilor (În. 8, 44), şi vom fi întăriţi în 
necredinţă, devenind unelte ale diavolilor, depărtându-ne de Dumnezeu. Cei care 
s-au depărtat de Dumnezeu prin păcate, pentru a se întoarce din nou la Dumne- 
zeu, trebuie să-şi vină în sine (Luca 15, 17), să suspine din inimă pentru păcatele 
făcute şi astfel se vor putea apropia din nou de dumnezeiasca Biserică, de 
slujitorii Bisericii şi de Dumnezeu. 


2.2. Cauzele nerodirii cuvântului lui Dumnezeu în sufletul omului 


Domnul lisus Hristos, a asemănat propovăduirea învăţăturii Sale (cuvântul 
Sfintei Evanghelii), cu sămânţa pe care o seamănă plugarul: "leşit-a semă- 
nătorul, să semene sămânţa sa. Şi când semăna EI, o parte a căzut lângă drum şi 
a fost călcată în picioare şi păsările cerului au mâncat-o. Altă parte a căzut în loc 
pietros, şi dacă a răsărit, s-a uscat, pentru că nu avea umezeală. Altă parte a 
căzut în mijlocul spinilor şi spinii, crescând cu ea, au înăbuşit-o. Iar altă parte, a 
căzut în pământul cel bun şi crescând a făcut rod însutit." (Luca 5, 15) 


Deci, tâlcuirea pildei este aceasta: Sămânţa este cuvântul lui Dumnezeu, iar 
calea, arată pe oamenii care merg pe ea şi-L aud; păsările cerului sunt diavolii. 
Dar cine sunt oamenii care aud cuvântul lui Dumnezeu pe drum? Aceştia sunt 
oameni fără cucernicie, care nu sunt cu luare aminte şi astfel nu înţeleg ce li se 
spune, după cum spune însuşi Domnul lisus prin Sfântul evanghelist Matei 
zicând: "Oricine aude cuvântul lui Dumnezeu şi nu-L înţelege, vine cel viclean 
şi răpeşte ce s-a semănat în inima lui. 


"Când se citeşte din Sfânta Scriptură", stă un văl, (norul întunericului păcatelor) 
pe inima lor. lar când se vor întoarce către Domnul, vălul se va ridica. (II 
Corinteni 3, 15) La acest fel de oameni, diavolul îndrăzneşte şi vine, risipind şi 
ştergând din inima lor, cuvântul dumnezeiesc auzit, dar pe care ei nu l-au înţeles, 


ca să nu-şi mai aducă aminte de el, şi înţelegându-l să creadă şi crezând, să se 
mântuiască. 


Mântuitorul lisus Hristos a zis mai departe: "Cei din loc pietros, sunt aceia care, 
auzind cuvântul, îl primesc cu bucurie, dar aceştia nu au rădăcină. Fi cred până 
la o vreme, iar în ceasul ispitei se leapădă." Precum sămânţa care cade pe loc 
pietros, răsare însă se usucă, fiindcă nu are putinţă să-şi întărească rădăcina, din 
pricina uscăciunii şi asprimei pietrei, tot aşa şi cuvântul lui Dumnezeu, face să 
răsară de mai multe ori, în inima oamenilor împietriţi, lăstarul credinţei, însă din 
cauza lenevirii şi trândăvirii lor în împlinirea poruncilor dumnezeieşti, cuvântul 
lui Dumnezeu nu prinde rădăcină şi nici nu se întăreşte în inima lor. Pentru 
aceasta, în vreme de pace şi de linişte, când nu au nici o ispită, sunt credincioşi. 
În vreme de încercare şi de ispită însă, adică atunci când se întâmplă să se 
asculte învățături mincinoase, sau în prigoane, sau în alte întâmplări primej- 
dioase, atunci se leapădă de credinţă. 


Frate creştine, dacă se propovăduieşte cuvântul lui Dumnezeu şi mintea ta nu ia 
aminte, ca să înţeleagă cele ce se grăiesc sau când se propovăduieşte cuvântul lui 
Dumnezeu şi tu dormitezi şi leneveşti, atunci tu eşti drum, din care diavolul 
răpeşte cuvântul dumnezeiesc şi-L risipeşte, ca să nu intre în mintea ta, unde să 
rodească întoarcerea ta la Dumnezeu. 


Dacă ai venit să asculți cuvântul lui Dumnezeu, dar nu cu scopul îndreptării 
moravurilor tale rele, ci ca să iscodeşti ştiinţa şi meşteşugul celui care propo- 
văduieşte sau pe ascultători, atunci, chiar dacă vei lua aminte sau vei înţelege 
cele ce se propovăduiesc, tu eşti piatră. De aceea răsare şi-n inima ta, lăstarul 
tânăr al cuvântului dumneze-iesc, adică puţină credinţă şi umilinţă, dar fundcă 
inima ta nu are aplecare spre ascultarea cuvântului Evangheliei, se usucă şi se 
risipeşte îndată umilinţa şi credinţa ta şi rămâne neroditoare în sufletul tău. 


Sămânţa, spune Mântuitorul, "cea căzută între spini, aceştia sunt cei care aud 
cuvântul lui Dumnezeu, dar umblând după, povara grijilor, a bogăției şi a 
plăcerilor vieţii, se înăbuşă şi nu rodeşte desăvârşit.” Deci, sămânţa care a căzut 
între spini, este cuvântul lui Dumnezeu, pe care îl aud cei cuprinşi de multe griji, 
cei iubitori de bogăţie şi iubitori de plăcerile acestei vieţi. Puterea şi lucrarea 
cuvântului dumnezeiesc, este omorâtă de grijile lumeşti, de amăgirea bogăției, 
de dulcețile trupului, după cum mărăcinii înăbuşă şi omoară lăstarul seminţei. 
1... Grija acestei lumi şi înşelăciunea avuţiei, înăbuşă cuvântul şi-L fac 
neroditor." (Matei 13, 22) 


Ştiut este faptul că, nu orice grijă vatămă sufletul omului, ci numai grija 
deşărtăciunilor lumeşti. Nu bogăţia, ci înşelăciunea bogăției, nu dulceaţa cea 


duhovnicească şi sfântă, care este fiica bună şi credincioasă a faptelor bune, ci 
dulceaţa trupească şi înşelăciunea, care este mama păcatului. 


Dacă auzi cuvântul lui Dumnezeu şi ai dorinţă şi voinţă de îndreptare, iei aminte 
şi înţelegi cele ce se propovăduiesc, dar ieşind afară din Biserică, în loc să te 
gândeşti la cele ce ai auzit, îţi afunzi îndată mintea ta în deşărtăciunile lumii şi te 
îneci în plăcerile trupului, atunci eşti pământ mărăcinos şi spinos. De aceea 
cuvântul lui Dumnezeu, face să răsară atunci în tine mlădiţele sale cele firave, 
adică umileşte inima ta, aduce lacrimi în ochii tăi şi gând de îndreptare în 
sufletul tău. Dar spinii grijilor tale deşarte şi ai plăcerilor tale trupeşti, îneacă şi 
şterg şi umilinţa şi lacrimile şi gândul pocăinţei şi al întoarcerilor tale. Şi astfel 
cuvântul lui Dumnezeu se face neroditor în tine. 


De aceea Mântuitorul lisus Hristos şi-a terminat tâlcuirea acestei pilde astfel: 
"lar cea de pe pământ bun, aceştia sunt cei ce au inimă bună şi curată, şi 
ascultând cuvântul lui Dumnezeu, îl păstrează, amintindu-și întotdeauna de el şi 
în orice ispită s-ar găsi vreodată, ei nu-şi pierd cumpătul, ci cu răbdare, dau 
roadele faptelor bune creştineşti. 


Dacă auzi cuvântul lui Dumnezeu şi gândul tău este drept, şi luarea aminte şi 
evlavia multă, şi înţelegându-l, te gândeşti la el deseori şi socoteşti totdeauna 
înțelesurile cuvântului dumnezeiesc, ca să le aduci la îndeplinire în viaţa de toate 
zilele, atunci cuvântul lui Dumnezeu, ţi se face folositor şi dezrădăcinezi din 
inima ta, lăstarul păcatelor şi aduci rod însutit de fapte bune. 


Mântuitorul nostru, Domnul lisus Hristos, după ce a spus această pildă a strigat: 
"Cine are urechi de auzit, să audă!" Toţi avem urechi trupeşti, dar nu toţi avem 
în acelaşi timp şi urechi sufleteşti. Prin urechile trupeşti, auzim aşa cum aud şi 
dobitoacele cele necuvântătoare, dar prin urechile sufleteşti înţelegem că nişte 
făpturi raţionale şi gânditoare, cugetând la cele ce ni se vorbesc. 


lar Domnul şi Mântuitorul nostru lisus Hristos, ne vorbeşte aici nouă, despre 
urechile cele sufleteşti, prin care auzim cuvântul lui Dumnezeu şi înţelegem voia 
sa cea sfântă şi o împlinim şi ne mântuim. 


Să ne rugăm bunului Dumnezeu, să ne învrednicească pe toţi, de darul celor 
mai curaţi ochi sufleteşti şi al celor mai bune urechi duhovniceşti, ca să putem 
înțelege totdeauna cuvântului Său, din Sfânta Evanghelie şi să-L putem 
păstra în inimile noastre toată viaţa, ca pe o sămânță minunată de 
îmbelşugate fapte bune şi bineplăcute lui Dumnezeu. 


Domnul lisus Hristos, ne-a arătat trei pricini ale nerodirii cuvântului lui 
Dumnezeu: 


= neluarea aminte, 
= lenevirea şi 
—> amăgirea acestei vieţi. (Lc. 14, 18) 


Iar pentru rodirea cuvântului lui Dumnezeu o singură pricină: 
Y bunătatea şi inima curată. 


Deci fraţi creştini, când mergeţi la dumnezeiasca Biserică şi ascultați cuvântul 
lui Dumnezeu, sau când îl citiţi în cărți, să nu fiți niciodată drum, nici piatră, nici 
mărăcini, ci faceţi inima voastră pământ bun şi curat, ştiind că Dumnezeu, care a 
făcut pe om liber, fund milostiv, voieşte ca toţi oamenii să se mântuiască. Dar 
fiind şi drept, pe nimeni nu sileşte, ci numai cheamă şi îndeamnă. 


Mijlocul prin care cheamă şi îndeamnă, este propovăduirea învăţăturii prin 
cuvântul dumnezeiesc, pe care Dumnezeu l-a folosit dintru început spre mân- 
tuirea oamenilor. 


Chemând şi îndemnând pe cei din Legea Veche, pe cei de după Lege, pe cei din 
vremea venirii lui Trupeşti, ca şi pe cei de după arătarea lui în Trup, El singur a 
adus la cunoştinţa oamenilor cuvântul Său prin prooroci, apostoli şi Sfinţi 
Părinţi, prin care a proorocit şi a vestit dinainte întruparea Fiului Său, Cel Unul 
Născut, a învăţat dogmele credinţei a dat Sfintele taine cele mântuitoare, a arătat 
Legile dumnezeieşti şi a dat predaniile cele sfinte. Cuvântul dumnezeiesc arată 
calea mântuirii şi calea pierzării, făgăduind Împărăţia cea cerească şi chinul cel 
veşnic. 


De acelaşi cuvânt dumnezeiesc, se foloseşte Dumnezeu până acum, grăindu-ne 
nouă prin arhierei, prin duhovnici şi prin cărți. 


De aceea, până în vremurile noastre, cuvântul lui Dumnezeu, are putere de a 
întoarce pe cei rătăciţi, de a îndrepta pe cei păcătoşi şi de a întări pe cei cu viaţă 
sfântă. 


Prin cuvântul dumnezeiesc, harul lui Dumnezeu lucrează mila sa, peste noi. Deci 
dacă nu ne vom supune cuvântului lui Dumnezeu şi nu vom dobândi nici un 
folos de la EI, atunci nu putem avea nici o nădejde de mântuire. Este de 
trebuință deci, de râvnă şi de sârguinţă pentru ascultarea învățăturilor dumne- 
zeieşti, de luare aminte şi de evlavie în ascultarea lor, de aducere aminte, după 
ce am ascultat cuvintele dumnezeieşti de învăţătură şi de împlinirea lor în viaţa 
noastră de toate zilele. 


Numai astfel se face inima noastră pământ bun şi curat, numai în acest chip 
rodesc învăţăturile dumnezeieşti în noi şi roadele faptelor bune şi purtătoare de 
mântuire în Hristos lisus Domnul nostru. 


2.3. Despre îndoiala în credinţă 


După opt zile de la Învierea sa din morţi, Mântuitorul Iisus Hristos, s-a arătat din 
nou ucenicilor săi, şi trecând prin uşile încuiate a spus Sfântului apostol Toma: 

"- Adu degetul tău încoace şi vezi mâinile Mele şi adu mâna ta şi o pune în 
coasta Mea şi nu fi necredincios ci credincios. (loan 20, 26-27) Sfântul apostol 
Toma, pipăind şi văzând rănile Domnului, cuprins de frică şi de uimire, a strigat 
cu smerenie şi cu credinţă: "- Domnul meu şi Dumnezeul Meu!" (loan 20, 28). 
Domnul lisus Hristos, l-a mustrat pentru puţina lui credinţă zicând: "- Pentru că 
M-ai văzut, lomo, ai crezut! Fericiţi cei ce n-au văzut şi au crezut!" (loan 20, 28- 
29) 


Sfântul apostol Toma a fost atunci un apostol îndoielnic. EI a crezut, numai după 
ce a văzut şi a cercetat adevărul, pipăind ranele lui Hristos. De aceea, l-a mustrat 
Domnul nostru lisus Hristos, căci credinţa vine prin auz (loan 1,7; 17, 20) iar nu 
prin pipăire sau prin vedere. Credinţa vine din interior, din inimă, iar nu din 
afară. Credinţa vine prin cuvântul dumnezeiesc (Rom. 10, 17). 


Dar dacă Sfântul apostol Toma s-a îndoit de Invierea Domnului, după ce şi-a pus 
mâna în coasta Lui, s-a căit de necredinţa sa, a căzut în genunchi şi a mărturisit 
cu lacrimi de credinţă, păcatul său prin cuvintele: "Domnul Meu şi Dumnezeul 
Meu!" 


Oare câţi din creştinii de astăzi, nu cad în păcatul îndoielii şi al necredinţei în 
Dumnezeu? Insă, oare câţi se întorc la credinţă, cu căinţă şi smerenie ca Sfântul 
apostol Toma? 


Din cauza fricii de moarte şi Sfântul apostol Petru, s-a lepădat de Mântuitorul 
lisus Hristos prin cuvintele: "- Nu cunosc pe omul acesta!" (Matei 26, 74) Dar, 
la miezul nopţii, după cântatul cocoşului, Sfântul apostol Petru: "A ieşit afară şi 
a plâns cu amar”. Toată viaţa s-a căit Sfântul apostol Petru pentru căderea şi 
necredinţa sa. 


Oare câţi creştini nu se îndoiesc de existenţa lui Dumnezeu? Câţi nu înjură şi nu- 
L hulesc? Câţi nu caută dovezi şi zic: "- Nu cred până nu văd." Câţi creştini nu 
caută să pipăie rănile şi coasta Domnului, cerând dovezi ale existenţei lui 
Dumnezeu. Câţi creştini nu zic: "- Aici este Raiul şi iadul! Aici pe pământ este 
totul! 


Și nici atunci când sunt bolnavi şi pe patul de moarte nu zic: ”- Tu eşti 
Dumnezeul Meu şi Domnul Meu! lartă-mi necredința mea. lartă-mi păcatele 
mele. Nici măcar la bătrâneţe, nu se întorc la Dumnezeu, ca să plângă cu amar 
viaţa lor din tinereţe, cheltuită în desfrâu, în greutăţi şi în necredinţă. Puţini sunt 
cei ce se pocăiesc de păcatele lor la bătrâneţe. Cei mai mulţi, mor aşa cum au 
trăit, în necredinţă şi în nepocăinţă, spre a lor osândă veşnică. 


Cu adevărat mare este credinţa în Dumnezeu însoţită de fapte bune. De aceea a 
zis Mântuitorul lisus Hristos: "Fericiţi cei ce n-au văzut şi au crezut." (loan 20, 
29) 


Noi nu am văzut, nici ca Sfinţii apostoli pe Domnul nostru lisus Hristos şi nici 
ca Sfântul apostol Toma, n-am pipăit coasta Lui. Am auzit numai învăţătura 
Evangheliei, iar cuvântul dumnezeisc ne-a luminat mintea şi inima noastră şi am 
crezut, că acesta este Mântuitorul nostru, Domnul lisus Hristos, Fiul lui Dumne- 
zeu. 


Domnul lisus Hristos fericeşte, pe cei ce nu l-au văzut şi au crezut. Noi, cu 
adevărat vom fi fericiţi, dacă credinţa noastră, va fi o credinţă roditoare numai 
de fapte bune, săvârşite prin dragoste creştină. O credinţă care se desăvârşeşte şi 
se arată prin faptele noastre cele bune. 


Din mila lui Dumnezeu, avem cea mai desăvârşită credinţă, credinţa drept- 
slăvitoare, credinţa ortodoxă. Să unim cu credinţa noastră şi faptele noastre cele 
bune şi plăcute lui Dumnezeu, căci numai aşa vom fi în rândurile drepţilor şi a 
fericiţilor. 


2.4. Despre credinţa puţină 


Împuţinarea credinţei, răceşte dorinţa de fapte bune şi doboară pe om lesne, în 
prăpastia păcatelor. 


Cel puţin credincios, se deosebeşte de cel credincios şi de cel necredincios, după 
cum se deosebeşte apa călduţă de cea fierbinte şi de cea rece. 

- Apa călduţă, are puţină căldură - cel puţin credincios are credinţă, însă puţină; 
- Apa fierbinte, are multă căldură - cel credincios are credință multă; 

- Apă rece, nu are de loc căldură - cel necredincios nu are de loc credinţă; 


a) Cel puţin credincios, are puţină râvnă spre împlinirea poruncilor dumne- 
zeieşti; 

b) Cel foarte credincios, are multă râvnă spre virtuțile creştine; 

c) Cel necredincios, nu are de loc râvnă spre virtuțile creştine. Toată râvna lui, 
este spre păcate. 


» Necredinciosul, pentru că nu crede în Dumnezeu, calcă fără frică 
poruncile dumnezeieşti. 

» Cel credincios, fiindcă are multă râvnă şi crede cu tărie, greu va călca 
poruncile dumnezeieşti şi nu se leneveşte la săvârşirea virtuţilor creştine. 

» Cel puţin credincios, fiindcă se îndoieşte de cuvintele dumnezeieşti şi are 
puţină râvnă, calcă cu uşurinţă poruncile dumnezeieşti, şi se dezbracă la 
prima încercare, de îmbrăcămintea cea cerească a faptelor bune. 


Credinţa ortodoxă, propovăduieşte că Dumnezeu, fiind nemărginit, este tot- 
deauna şi pretutindeni de faţă şi pe toate le împlineşte, după cum ne încre- 
dinţează psalmistul zicând: " De mă voi sui la Cer, tu acolo eşti, de mă voi 
pogori în iad şi acolo eşti! De voi zbura pe aripile zorilor şi mă voi muta la 
marginile mării, şi acolo mă va povăţui mâna ta (Psalmi 88, 79). 


În nici un loc, în nici o vreme, nu lipseşte Dumnezeu din faţa noastră. 
— Cel credincios, care fără îndoială crede acestea, vede cu ochii credinţei, 
pe Stăpânul Cerului, stând totdeauna înaintea lui. De aceea, este cu 
neputinţă să îndrăznească înaintea feţei lui Dumnezeu să facă păcate. 


Sfântul prooroc David spune: "Văzut-am pe Domnul înaintea mea pururea, că 
de-a dreapta mea este, ca să nu mă clatin" (Psalm 15, 8). 


— Cel puţin credincios, fiindcă nu vede cu ochii trupeşti pe Dumnezeu stând 
înaintea lui, iar ochii sufletului sunt mărginiţi şi închişi din cauza puţinei 
lui credinţe şi a păcatelor, uşor se clatină de viforul ispitelor şi lesne îl 
îneacă valurile păcatelor. 


Oare, luda Iscarioteanul nu credea că, lisus Hristos este Fiul lui Dumnezeu? 
Credea, pentru că dacă nu ar fi crezut, nu ar fi mers după lisus, şi nici nu s-ar fi 
făcut ucenic al lui lisus. Credea, însă foarte puţin. Vedea dar se îndoia. Pentru 
aceasta, puţina lui credinţă, a fost stinsă de patima cea puternică a iubirii de bani 
şi astfel s-a făcut vânzător şi trădător, în loc de ucenic devotat. 


Dumnezeu poruncește zicând: "Celor ce cer de la voi, daţi-le milostenie, hrăniți 
pe cel flămând, daţi să bea celui însetat, îmbrăcaţi pe cel gol, primiţi în casă pe 
cel străin, cercetaţi pe cel bolnav, îngrijiţi pe cel din închisoare, orice bine faceți 
săracului, Mie îmi faceţi: "Adevăr grăiesc vouă, întru-cât aţi făcut unuia dintre 
aceşti frați prea mici, Mie mi-aţi făcut (Matei 25, 40). Dumnezeu făgăduieşte 
celor milostivi răsplătiri însutite în lumea aceasta şi Împărăţia veşnică în viaţa ce 
va să vină zicând: "Însutit va primi şi viaţa cea veşnică va moşteni." (Matei 19, 
29) 

Credem aceasta? Da, într-adevăr credem şi mărturisim. Foarte bine! Dar după 
aceasta, vine înaintea noastră cel flămând, cel însetat, cel gol, cel străin, cel 


bolnav, iar noi nu numai că ne întoarcem faţa noastră de la dânşii, ci uneori îi şi 
certăm şi îi mustrăm. Acestea sunt faptele credinţei noastre? Aceasta este 
credinţa noastră? Aceasta nu este credinţă, ci credinţă slabă, fiindcă faptele şi nu 
cuvintele sunt doveditoare ale credinţei noastre. După cum ne spune Sfântul 
apostol lacob: "Arată-mi credinţa ta din faptele tale şi eu îţi voi arăta din faptele 
mele credinţa mea. Căci credinţa fără fapte este moartă. (lacob 2, 18 şi 20) 


Dar la aceasta răspund unii rătăciţi de la adevăr, zicând: "Cel ce va crede şi se va 
boteza se va mântui. (Marcu 16, 16). Noi am crezut şi ne-am botezat, deci noi 
suntem mântuiţi." Dar atunci, pentru ce însuşi Domnul lisus Hristos a mustrat pe 
Sfântul apostol Petru zicându-i: "Puțin credinciosule, pentru ce te-ai îndoit? 
(Matei 14, 31) L-a mustrat pe el, ca să ne înveţe şi pe noi, că alta este credinţa şi 
alta este credinţa puţină. 


Credinţă, a numit Domnul, credinţa cea desăvârşită, cea puternică.. O astfel de 
credință nu este niciodată despărțită de faptele bune. De aceea Sfântul apostol 
Iacob ne spune: "Arată-mi credinţa ta, din faptele tale şi eu îţi voi arăta din fap- 
tele mele credinţa mea. (Iacob 2, 19) 


Dumnezeu ne porunceşte zicând: "lubiţi pe vrăjmaşii voştri! Binecuvântaţi pe 
cei ce vă blesteamă pe voi, faceţi bine celor ce vă urăsc pe voi, şi vă rugaţi 
pentru cei ce vă supără pe voi. (Matei 5, 44) Celor ce iubesc pe vrăjmaşii lor şi 
le fac bine, li se făgăduieşte răsplătiri mari, de la Dumnezeu când zice: Şi 
răsplata voastră va fi multă şi veţi fi fiii celui Prea Înalt. 


Cei mai mulţi dintre noi, facem însă cele contrare: Noi ne supunem sfaturilor 
lumii, mai mult decât poruncilor dumnezeieşti. Credem în promisiunile lumii, 
mai mult decât în făgăduinţele lui Dumnezeu, de aceea urâm pe vrăjmaşii noştrii 
până la moarte; pentru ca să-i biruim, uneltim ocări, vicleşuguri, clevetiri, 
prigoane, ucideri, răutăți mari şi păcate înfricoşate. Fapte ale credinţei sunt 
acestea? Nu! Acestea sunt faptele necredinţei. 


Credinţa puţină, este credința nedesăvârşită, rece, este credința moartă şi de 
multe ori străină şi cu totul goală de faptele bune. Din această cauză şi Sfântul 
apostol Iacob zice: "Credinţa fără fapte, este moartă ". (Iacob 2, 20) 


Noi ne mirăm şi suntem nedumeriţi, că nu mai vedem astăzi mulțimea minunilor 
pe care le-a făgăduit Mântuitorul lisus Hristos celor ce cred, spunând: "Celor ce 
vor crede, le vor urma aceste semne: În numele Meu vor scoate demonii, în 
limbi vor grăi, şerpi vor lua în mână şi chiar dacă vor bea ceva de moarte, nu îi 
va vătăma. Pe cei bolnavi îşi vor pune mâinile şi se vor însănătoşi." (Marcu 16, 
17-18) 


lată însă, că se lămureşte mirarea şi nedumerirea noastră, pentru că Domnul 
lisus Hristos, a spus că aceste semne vor urma numai: "celor ce cred", iar nu 
celor puţin credincioşi. 


Când erau mulți oameni tari în credinţă, în vremea Sfinţilor apostoli, şi în 
veacurile următoare, atunci se făceau în fiecare zi nenumărate minuni. Astăzi 
însă, foarte puţini sunt cei tari în credință. Mai toți suntem puţin credincioşi. 


Dacă şi-n ziua de astăzi, ar avea cineva credinţa tare, numai cât un grăunte de 
muştar, va zice muntelui acestuia: "Mută-te de aici dincolo, şi el se va muta" 
(Matei 17, 20). 


Deci, dacă a încetat mulţimea minunilor, acest lucru s-a întâmplat fiindcă s-a 
răcit focul credinţei. 


Când Sfinţii apostoli au întrebat pe Domnul lisus, pentru ce ei nu au putut să 
scoată pe demon? Mântuitorul le-a răspuns: "Pentru necredința voastră", adică 
pentru puţina voastră credinţă, căci Sfinţii apostoli nu erau necredincioşi, ci încă 
nu ajunseseră să fie desăvârşiţi în credinţă. 


Vedeţi dar, că puţina credinţă este pricina tuturor răutăţilor, iar credinţa desă- 
vârşită este izvorul tuturor faptelor bune. 


Dar poate omul să se întărească în credință? Poate, de va voi! Credinţa naşte 
fapta cea bună, iar fapta cea bună întăreşte credinţa. Deci creştine ortodox, fii 
blând, smerit, iubitor de dreptate, milostiv, curat cu inima, îndelung răbdător, 
înţelept, blând ca porumbelul, îndurător ca Dumnezeu Tatăl, mergi la fiecare 
Sfântă Liturghie, ţine toate posturile creştine ortodoxe, spovedeşte-te şi cu mila 
lui Dumnezeu şi a Maicii Domnului să te Împărtăşeşti. Acestea aprind în inima 
omului focul credinţei, pe care a venit Domnul lisus Hristos să-L arunce în 
inimile celor ce cred Într-însul (Le. 12, 49). 


Doamne lisuse Hristoase, Unule Născut, Cuvântul lui Dumnezeu, Tu eşti dătă- 
torul credinţei şi povăţuitorul faptelor celor bune creştineşti. Noi credem şi 
mărturisim, că tu eşti Hristos, Fiul lui Dumnezeu, care ai venit în lume să 
mântuieşti pe cei păcătoşi, dintre care cei dintâi suntem noi. Însă credinţa 
noastră este puţină şi rece, nu este atât de fierbinte pe cât avem trebuinţă pentru 
mântuirea noastră. Deci către Tine, întru-tot Îndurate, ne plecăm genunchii 
noştri şi cu încredere, ca şi Sfântul apostol Petru strigăm din adâncul sufletelor 
noastre, cu toată nădejdea întru ajutorul tău: "Doamne, mântuieşte-ne!" Doamne, 
sporeşte-ne credinţa! (Luca 17, 5) 


Noi oamenii, fiind păcătoşi şi puţin credincioşi, pentru a noastră puţină credinţă, 
nu putem face minuni cu cei bolnavi, orbi şi epileptici. Dar din cele ce avem, 
putem să-i ajutăm cu cele necesare, aducându-ne aminte că, cei săraci şi bolnavi, 
sunt făpturi ale lui Dumnezeu (lov 34, 19; Prov. 32, 2) şi că Dumnezeu ne 
porunceşte să-i ajutăm (Lev. 25, 35; Deut 15, 7-11) 


Să luaţi aminte că, nu orice credinţă este bună, ci numai credinţa cea adevărată - 
credinţa ortodoxă, unită cu faptele cele bune. Numai rugăciunile şi posturile 
rânduite de dumnezeiasca Biserică ortodoxă sunt bune. lar rugăciunile şi 
posturile care se ţin de păgâni, eretici şi sectari, sunt urâciune înaintea lui 
Dumnezeu, pentru că nu se fac, după învăţătura credinţei apostolice. 


Sfântul apostol Pavel ne spune: "Cel ce nu se luptă după lege (legea creştină 
ortodoxă), nu se încununează. (Il Timotei 2, 4-5) 


Numai cel ce slujeşte lui Dumnezeu în adevăr şi lucrează faptele cele bune, 
conforme cu credinţa ortodoxă şi spre slava lui Dumnezeu, poate să dobân- 
dească mântuirea sufletului său (1 Corinteni 10, 31; Filip 1,9-11). Altfel, toate 
posturile şi rugăciunile noastre, devin urâciune înaintea lui Dumnezeu (Isaia 1, 
11-15). 


Sfântul Efrem Sirul ne spune: "Când mintea omului va părăsi dreapta credinţă, 
toate faptele sale cele bune, nu mai sunt de folos." 


lar Sfântul loan Damaschinul zice: "Binele nu este bine, când nu se face bine. 
(Filocalia IV, pag. 194) 


Ne întărim în credinţă prin participarea regulată la Sfânta Liturghie în Duminici 
şi în sărbători, prin Spovedanie, prin Sfânta Împărtășanie în cele patru sfinte 
posturi, prin participarea la hramurile Mânăstirilor, prin convorbire cu părinţii 
duhovniceşti şi binecuvântarea acestora. 


Dar să ştim şi acest lucru: Că mai mare decât învierea morţilor este întoarcerea 
unui păcătos la pocăință. "Să se ştie că, cel ce a întors un păcătos de la rătăcirea 
căii lui îşi va mântui sufletul din moarte şi va acoperi mulţime de păcate (Iacob 
5, 17-19). Pentru că întru înviere, înviază trupul, care iarăşi va muri, iar întru 
pocăință înviază sufletul care vieţuieşte în veci. 


Acest lucru îl aflăm din Sfânta Evanghelie: Că iată, a înviat Dumnezeu pe Lazăr 
trupeşte, iar Evanghelia nu mai spune ce a făcut trupul înviat a lui Lazăr. Însă, a 
înviat Dumnezeu sufletul Sfântului apostol Pavel şi câte minuni, câte suflete au 
înviat prin învăţăturile sale. 


Necredincioşii se leapădă de credinţă şi caută să vadă pe Dumnezeu cu ochii 
trupeşti; Îndoielnicii vor să pipăie ranele Domului; Cei slabi în credință caută 
minuni; Sectarii părăsesc dumnezeiasca Biserică ortodoxă, răstălmăcesc dog- 
mele credinţei şi vestesc alte învățături; Cei robiți de patimi, amână pocăinţa; lar 
"Fiii Învierii şi fii lui Dumnezeu după har ", rămân credincioşi până la sfârşit, 
ştiind că: "Cel ce va răbda până la sfârşit, acela se va mântui." (Matei 14, 13) Să 
ne întărim mai mult în credinţă. 


Putem să ne atingem de Dumnezeu, cu mintea, cu voinţa şi cu trupul. 

Y Cu inima ne putem atinge de Domnul prin credinţă, evlavie şi rugăciune 
curată şi fuhovnicească,; 

Y Cu mintea, ne putem atinge de Domnul, prin citirea şi înţelegerea Sfintei 
Scripturi şi a celorlalte cărţi ziditoare de suflet. 

Y Cu voinţa ne putem atinge de Domnul, prin săvârşirea faptelor bune, în 
dragoste creştină şi cu smerenie. 

Y Iar cu sufletul şi cu trupul, ne hrănim şi ne unim mistic cu Domnul lisus 
Hristos, prin Sfânta Împărtăşanie, care este cea mai înaltă cale de unire a 
noastră cu Domnul lisus Hristos, şi fără de care nu ne putem mântui. 


Să avem credinţă sinceră, curată, neiscoditoare, izvorâtă din dragoste creştină, 
din smerenie şi din rugăciune, iar nu din multă cunoştinţă, care aruncă adeseori 
pe om în păcatul mândriei. 


Credinţa noastră, să nu fie îndoielnică, şovăitoare, făţarnică, cum sunt mulţi 
creştini, care cred numai cu gura şi la Biserică merg numai la Sfintele Paşti sau 
când au vreo înmormântare în familie, iar acasă se închină din când în când şi 
zic un Tatăl nostru. Credinţa puţină aduce roade puţine. 


Să păstrăm cu sfinţenie, credinţa ortodoxă, tare şi curată, să ne ferim de 
necredincioşi, de sectari şi de îndoielnici, ca să nu cădem în cursele lor. Să 
păstrăm cu grijă frumuseţea cultului ortodox şi toată tradiția dumnezeieştii 
Biserici ortodoxe. 


2.5. Datorii ale creştinilor ortodocşi 


"Oricine este născut din Dumnezeu, biruieşte lumea. Şi aceasta este biruinţa care 
a biruit lumea: credinţa noastră. (1 loan 5, 4) 


1) Prima datorie a creştinilor ortodocşi, este aceea de a cunoaşte cât mai bine 
Sfânta Scriptură, Sfânta Tradiţie, învăţătura de credinţă ortodoxă, Vieţile Sfin- 
ților ortodocşi , şi principalele scrieri ale Sfinților Părinţi; 

2) A doua datorie, este să trăiască cu mare credinţă în Dumnezeu şi să ducă cu 
râvnă şi evlavie viaţa religioasă de familie, în desăvârşită moralitate; Sectarii fac 


teorie, ne atacă cu texte din Sfânta Scriptură. Noi, să le răspundem în special cu 
fapte, cu viaţă morală, smerită, curată şi sfântă, întăniți fiind în sufletul nostru de 
harul Sfântului Duh. În faţa creştinilor cu viaţă sfântă şi smerită, diavolii se ru- 
şinează şi fug; 

3) A treia mare datorie a creştinilor ortodoxi, este să crească copiii cu frică de 
Dumnezeu. Căci dacă nu-i educăm creştineşte şi îi smintim cu păcatele noastre, 
îi pierdem sufleteşte şi foarte uşor îi vor prinde sectarii şi patimile (beţia, des- 
frâul şi necredinţa). 

4) A patra mare datorie a creştinilor, este să fie oameni de rugăciune, să nu 
lipsească în sărbători de la Sfânta Liturghie şi de la predică. Rugăciunea cu post 
şi cu lacrimi, este hrană duhovnicească a sufletlui nostru, fără de care sufletul 
este mort. 

5) Să trăim în pace şi dragoste creştinească cu toţi oamenii şi să facem milos- 
tenie după putere, căci milostenia acoperă mulţime de păcate. 

6) O altă datorie a creştinilor ortodocşi, este că fiecare creştin să aibă un duhov- 
nic bun şi înţelept, la care să-şi mărturisească păcatele, cel puţin în cele patru 
posturi, să-i ceară sfaturi pentru toate şi să-l asculte ca pe însuşi Mântuitorul 
Iisus Hristos. 


Creştinii ortodocşi, nu trebuie să meargă la adunările sectarilor, nici să-i 
primească în casele lor, nici să discute cu ei, ca să nu cadă în cursele lor. 


Sfântul Ignaţiu, hirotonit episcop de Sfântul apostol Petru ne învaţă: "Folosiţi 
numai hrana creştină ortodoxă! Depărtaţi-vă de buruiana străină, care este erezia 
(sectele, yoghinii, etc). Căci ereticii, pentru a fi vrednici de crezare, amestecă 
învăţătura Domnului lisus Hristos, cu propriile lor gânduri, întocmai ca cei care 
dau băuturi otrăvitoare, amestecate cu miere şi vin. Cel care nu cunoaşte, ia cu 
plăcere băutura otrăvitoare şi moare din pricina acelei dulceţi rele." Cine va face 
acestea, nu va fi amăgit niciodată de diavoli, nici de patimi şi nici de oamenii 
păcătoşi şi eretici. 
2.6. Ce trebuie să facă creştinul pentru mântuirea sa 

Zilnic: Să se roage, şi să împlinească canonul de rugăciune: rugăciunea de 
dimineaţă, cinstitul paraclist sau acoperământul Maicii Domnului, rugăciunea de 


seară, canonul Sfântului Inger Păzitor, canonul Domnului nostru lisus Hristos, şi 
canonul către toți Sfinţii, închinăciuni şi metanii, după canonul dat de duhovnic. 


Zilele de post: luni, miercuri şi vineri, Să postească în: postul Paştelui, postul 
Crăciunului, postul Sfinţilor apostoli şi postul Sfintei Marii şi să se spovedească, 


să se împărtăşească în timpul celor patru posturi sau în caz de primejdie şi boală. 


Dacă este oprit de la Sfânta Împărtășanie, să ia Aghiazmă mare. 


De la Bobotează până la 14 ianuarie, în fiecare zi, înainte de masă, să ia 
Aghiazmă mare (In acest caz fără să se spovedească). 


In fiecare zi,înainte de masă, să ia Sfânta Anafură şi Aghiazmă mică, dacă a trăit 
în curăţenie trupească. 


Să participe la Sfânta Liturghie, Duminică şi în sărbători şi să dea la Sfântul 
Altar pomelnice pentru cei vii şi pentru cei mutaţi la viaţa cea veşnică. 


Să meargă la Sfintele Mânăstiri şi să plătească pomelnice pentru a fi pomeniţi 
zilnic la Sfânta Liturghie, astfel încât Dumnezeu şi Maica Domnului să-i ajute în 
viaţa de zi cu zi. 


Cei mai râvnitori şi cu dragoste faţă de Dumnezeu şi de aproapele, să se roage la 
miezul nopţii (Canonul de rugăciune, Utrenia, Psaltirea) Să spună rugăciunea lui 


lisus în timpul lucrului. 


Să citească din Vieţile Sfinţilor, din Sfânta Scriptură şi din celelalte cărți folosi- 
toare de suflet ortodoxe. 


Să facă parastase şi pomeniri pentru cei mutaţi la viaţa cea veşnică. 


Capitolul III 
3.1. Viaţa şi minunile Sfântului ierarh Spiridon 


Viaţa celui intre Sfinţi a părintelui nostru Spiridon (se prăznuieşte la 12 
decembrie) 


Insula Ciprului era patria minunatului Spiridon, care, născându-se în anul 270 
din părinţi simpli, era şi el smerit cu inima şi bun cu viaţa. În copilăria sa a fost 
păstor de oi şi, crescând, s-a împărtăşit nunţii celei legiuite şi s-a făcut tată de 
copii. El vieţuia cu cinste şi cu plăcere de Dumnezeu, urmând lui David în 
blândeţe, lui Iacob în simplitatea inimii şi lui Avraam în iubire de străini. Dar nu 
după mulţi ani, murindu-i soţia, cu osârdie slujea lui Dumnezeu prin fapte bune, 
iar averea sa o cheltuia spre odihna străinilor. 


In lume atât de mult a plăcut lui Dumnezeu, încât s-a învrednicit cu darul facerii 
de minuni, căci vindeca tot felul de boli, din cele cu anevoie de vindecat şi 
izgonea duhurile rele din oameni, cu cuvântul. 


Pentru aceasta a fost ales episcop al cetăţii Trimitundei, care era o cetate vestită 
a Ciprului, în împărăția marelui Constantin şi a lui Constanţie, fiul său, unde 
făcea minuni prea slăvite. 

Oarecând era în ostrovul acela secetă mare şi uscăciune, iar uscăciunii îi urmă 
foametea şi foametei, moartea; căci mulțime de popor murea de foame. Pentru 
acea închidere a cerului, trebuia un Ilie sau un altul asemenea lui, ca să-l 
deschidă cu rugăciunea. Unul ca acela s-a arătat Sfântul Spiridon, care, văzând 
nevoia ce venea asupra poporului şi milostivindu-se părinteşte spre cei ce 
piereau de foame, s-a rugat cu sârguinţă către prea bunul Dumnezeu, care îndată 
a umplut cerul cu nori,adunându-i de la marginile pământului. 


Apoi a fost lucrul cel mai minunat, ca să nu socotească cineva că ploaia s-a făcut 
din stihii, în chip firesc, căci multă vreme norii n-au dat ploaie, până ce iarăşi 
sfântul a mai făcut rugăciune cu fierbinţeală şi atunci s-a vărsat ploaie mare pe 
pământ şi n-a încetat multe zile, până când iarăşi s-a rugat sfântul şi s-a făcut 
senin. 


Pământul s-a adăpat cu îndestulare şi şi-a dat roadele sale,căci s-au îmbelşugat 
țarinele, au rodit sadurile şi grădinile şi a fost după foametea aceea îndestulare 
multă prin rugăciunile plăcutului lui Dumnezeu, Spiridon. 

Peste câţiva ani, prin voia lui Dumnezeu, pentru păcatele oamenilor, s-a făcut 
foamete în latura aceea şi se bucurau bogaţii vânzători de grâu, pentru aceea 


scumpete, căci aveau grâu strâns de mulţi ani şi, deschizându-şi hambarele, au 
început a-l vinde scump. 


Atunci era în cetatea Trimitundei un vânzător de grâu, nesăţios de iubirea de 
argint ş plin de lăcomie. Acela, câştigând cu neguţătoria prin alte părți mult grâu 
şi aducându-l cu corabia în cetate, nu voia să-l vândă cu acel preţ, cu care se 
vindea în cetate, ci l-a pus în hambare, până când se va înmulți foametea în 
cetate,pentru ca să-l vândă mai scump şi să câştige avere mai multă. 


Fiind foamete mare şi din zi în zi înmulțindu-se, bogatul acela a început a vinde 
grâul său foarte scump. Atunci a venit la dânsul un sărac, cerând şi rugându-l cu 
lacrimi să-l miluiască şi să-i dea puţin grâu, pentru ca să nu moară de foame cu 
Copiii şi femeia sa. 


EI, fiind cuprins de nemilostire şi de pofta aurului, n-a vrut să miluiască pe 
sărac, ci a zis către dânsul: 
- Să mergi ca să aduci preţul şi vei avea ceea ce vei cumpăra. 


Săracul, slăbit de foame, a venit la Sfântul Spiridon cu plângere spunându-i 
despre sărăcia lui şi despre nemilostivirea bogatului. 


Iar sfântul a zis: 

- Nu plânge, ci mergi în casa ta, pentru că aşa grăieşte Duhul Sfânt, că dimineaţa 
se va umple casa ta de grâu; iar pe bogatul acela îl vei vedea rugându-se de tine 
şi dându-ţi grâu fără plată. 


Săracul, socotind că i-a zis sfântul aceasta numai pentru mângâierea necazului 
său, văzându-şi deşartă şi fără folos nădejdea sa, precum i se părea, s-a dus la 
casa sa suspinând. 


Cum s-a făcut noapte, prin porunca lui Dumnezeu s-a vărsat ploaie mare pe 
pământ, iar hambarele bogatului nemilostiv şi iubitor de argint au căzut şi apa a 
luat tot grâul. 


Nemilostivul vânzător de grâu, cu ai săi, a alergat prin toată cetatea, strigând şi 
rugând pe toţi ca să-i dea ajutor, spre a nu ajunge sărac. Dar oamenii, văzând 
grâul risipit pe drumuri, au început a-l strânge şi a-l duce la casele lor. 


Asemenea şi săracul acela care ceruse 1eri, şi-a adunat grâu din destul, pe care, 
văzându-l bogatul, a început a-l ruga să ia cât va voi. Aşa a pedepsit Dumnezeu 
nemilostivirea bogatului, iar sărăcia şi foametea săracului a mângâiat-o, după 
proorocirea sfântului. 

Un plugar oarecare cunoscut sfântului, în acea vreme de foamete, a mers la 
acelaşi nemilostiv bogat, care încă mai avea alte hambare pline de grâu,cerând 
pentru hrană grâu pe datorie, făgăduinduind că-i va da cu dobândă în vremea 
secerişului. 


Acela, neînvăţându-se minte cu pierderea grâului celui dintâi, neschimbându-se 
din zgârcenia sa şi neîndreptându-se, şi-a închis inima cu nemilostivire şi 
înaintea acestui sărac, încât nu voia să audă de rugămintea lui, cea cu sârguință 
şi a zis către dânsul: 

- Nu vei lua de la mine fără aur nici un bob de grâu. 


Auzind săracul acestea, lucrător de pământ fiind, a mers plângând la arhiereul 
lui Hristos, Spiridon, spunându-i necazul său. 


Arhiereul, mângâindu-l cu cuvintele sale, i-a dat drumul acasă. Apoi a doua zi a 
mers singur la plugarul acela, ducându-i un bulgăre mare de aur. De unde a luat 
aurul acela mai pe urmă se va vedea. Deci, punând aurul acela în mâinile 
plugarului, a zis: 

- Du-te, frate, la bogatul vânzător de grâu şi dă-i acest bulgăre de aur ca zălog, 
ca să-ţi dea pe datorie grâul, cât va fi spre trebuinţa ta. Şi când va veni secerişul 
şi te vei îndestula cu pâine, atunci, răscumpărând zălogul acesta, iarăşi îl vei 
aduce la mine. 


Luând săracul aurul din mâinile arhiereului, s-a dus cu sârguinţă la acel bogat. 
Acela, cum a văzut aurul, s-a bucurat, fiind iubitor de aur şi îndată a dat pe 
datorie grâu săracului cât îi trebuia. 


După aceasta, trecând vremea foametei, apoi fiind îmbelşugare şi sosind sece- 
rişul, plugarul a dat cu dobândă grâul bogatului şi răscumpărând zălogul, l-a dus 
cu mulţumire Sfântului Spiridon. 


Sfântul, luând aurul, s-a dus în grădina sa şi l-a luat cu sine şi pe plugar, zicând: 
- Vi-no cu mine, frate, ca să dăm acesta împreună Celui ce cu bună îndurare ni l- 
a dat nouă cu împrumut. 


Deci, intrând în grădină împreună cu plugarul şi punând aurul lângă gard şi-a 
aruncat ochii în sus, zicând: "Doamne lisuse Hristoase, care numai cu voia Ta, 
toate le faci şi le prefaci; Cela ce odinioară în faţa împăratului Egiptului, toiagul 
lui Moisi l-ai prefăcut în şarpe, Însuţi şi aurul acesta, precum atunci l-ai prefăcut 
într-acest chip, aşa şi acum porunceşte să se întoarcă la chipul său cel dintâi, 
pentru ca şi acest om să cunoască, câtă purtare de grijă ai Tu pentru noi şi cu 


fapta să se înveţe ceea ce este scris în dumnezeiasca Scriptură: Că toate oricâte 
voieşte Dumnezeu, le face. 


Astfel, rugându-se el, îndată aurul acela luând puterea de fiinţă, a început a se 
mişca şi se vedea întorcându-se şi târându-se ca un şarpe. Şi aşa, şarpele care 
mai înainte se făcuse aur prin atingerea mâinilor sfântului, prin minune iarăşi s-a 
prefăcut şarpe, din aur. 


Plugarul, văzând acea minune, tremura de frică şi căzând la pământ, se socotea 
pe sine nevrednic de o facere de bine ca aceea. Deci, şarpele acela a intrat în 
vizuina sa, iar plugarul s-a întors la casa sa cu mulţumire, înspăimântându-se de 
mărimea minunilor lui Dumnezeu, care s-au făcut prin rugăciunile sfântului. 

Un prieten îmbunătățit al fericitului, din zavistia unor oameni răi, a fost clevetit 
la judecătorul cetăţii şi pus în temniţă; apoi a fost osândit chiar la moarte, fără de 
vină. 


Deci, înştiinţându-se Sfântul Spiridon, s-a dus să izbăvească pe prietenul său de 
la moartea cea fără de vină. Atunci era vreme ploioasă şi un râu care era în cale, 
revărsându-se, nu era cu înlesnire cuiva a-l trece. 


Făcătorul de minuni, aducându-şi aminte de Isus al lui Navi cum a trecut 
Iordanul cu chivotul legii ca pe uscat, în vremea când era plin de apă şi crezând 
în acelaşi Dumnezeu atotputernic, a zis către râu, poruncindu-i ca unei slugi: 
"Stai! Stăpânul cel de obşte îți poruncește, ca să trec eu şi să scape bărbatul 
pentru care mă grăbesc". 


Aceasta zicând sfântul, îndată a stat râul, oprindu-şi repejunile apei şi a făcut 
cale uscată sfântului şi nu numai lui, ci şi celor ce mergeau cu el, care au alergat 
înainte la judecător, vestindu-i venirea sfântului şi minunea care s-a făcut pe 
cale. 


Judecătorul, auzind acestea, îndată I-a eliberat pe cel osândit şi l-a dăruit pe el 
sfântului sănătos. 


e ate 2 
Deci vedea cuviosul, cu ochii mai înainte văzători, greşelile cele ascunse ale 
oamenilor. Căci odihnindu-se pe cale la un primitor de străini, o femeie oare- 
care, ce era robită de dragostea trupească şi păcătuia în taină cu un oarecare, a 
voit să spele picioarele sfântului. 


Iar el ştiind faptele ei, a zis către dânsa: 


- Nu te atinge de mine, femeie. 


Aceasta a zis, nu urând pe cea păcătoasă sau lepădându-se de ea. Căci cum ar 
ura pe cei păcătoşi, fiind ucenic al Domnului, care a mâncat şi a băut împreună 
cu vameşii şi păcătoşii? Ci, pentru ca să o facă pe ea să-şi aducă aminte de 
păcatele sale şi să se ruşineze de faptele şi de cugetele ei cele necurate. 


Când acea femeie mai vârtos se nevoia, vrând a se atinge de picioarele sfântului 
ca să le spele, atunci, fiindu-i jale de pierderea ei, sfântul, cu blândeţe şi cu 
iubire de oameni, o mustră, aducându-i aminte de păcatele ei şi povăţuind-o 
către pocăință. 


lar ea, mirându-se şi spăimântându-se că cele ascunse şi cele nearătate ale ei, nu 
sunt tăinuite înaintea ochilor celui mai înainte-văzător al omului lui Dumnezeu, 
umplându-se de ruşine şi umilindu- se cu inima sa, a căzut la picioarele sfântului 
şi nu cu apă, ci cu lacrimi le spăla pe ele şi faptele sale cele mustrate, cu buzele 
sale le mărturisea. 


Deci, ea făcea ceea ce a făcut odinioară desfrânata din Evanghelie. lar el i-a grăit 
ei, cele ce Domnul cu milostivire, a zis odinioară: Îndrăzneşte fiică, iertate-ţi 
sunt păcatele tale. Şi iarăşi: lată te-ai făcut sănătoasă, de acum să nu mai gre- 
şeşti. Dintr-acel ceas, femeia aceea şi-a îndreptat spre bine viaţa sa şi s-a făcut şi 
altora spre folos. 


De vreme ce numai din minuni s-a cunoscut viaţa sfântului, se cuvine a şti şi 
râvna lui pentru dreapta credinţă; deci cuvântul ce ne stă înainte va arăta. 

Împărţind marele Constantin cel întâi între împărații creştini, în a şasea sută şi 
treizeci şi şase de ani de la împărăţia lui Alexandru, feciorul lui Filip, iar de la 
Hristos trei sute douăzeci şi cinci, s-a adunat în Niceea acel prea slăvit sobor al 
Sfinților Părinţi, ca să condamne pe Arie, cel fără de Dumnezeu, care cu rea- 
credinţă zicea că Fiul lui Dumnezeu este făptură, iar nu Făcător şi să hotărască 
că Fiul este de o fiinţă cu Tatăl. 


Cei ce ajutau hula lui Arie, erau episcopii cei mai însemnați: Eusebie al Nicomi- 
diei, Maris al Calcedonului şi Teognie al Niceei. Aceşti oameni înrăutățiți, 
urmând cu totul nebuniei lui Arie, bârfeau, zicând că Fiul lui Dumnezeu este 
creat ca orice om. 

Începătorii cei ce se luptau pentru dreapta credinţă, cei împodobiţi cu viaţa şi cu 
învăţătura erau aceştia: marele între sfinți Alexandru, care era încă preot şi în 
vremea aceea ţinea locul Sfântului Mitrofan, patriarhul Constantinopolului, 
nefiind acolo acesta, fiindcă zăcea pe patul durerii; apoi slăvitul Atanasie, care 


nu era încă împodobit cu rânduiala preoțească şi ţinea slujba diaconiei în 
biserica Alexandriei. 


Pentru această pricină nu puţină neîmpăcare era asupra lor, din partea zavis- 
tnicilor, căci nefiind cinstiţi cu treaptă episcopiei covârşeau pe alții în înţele- 
gerea credinţei. Atunci erau împreună cu dânşii şi acest mare Spiridon, a cărui 
viaţă şi dar care locuia într-însul, era mai de folos şi mai puternic, pentru 
înduplecare spre cele de folos, decât gurile altora şi decât legăturile silogismelor 
cele cu meşteşug împletite ale ritorilor. 


Încă în acel sobor, cu voia împăratului, erau şi filosofi elini, care se numeau 
peripatetici, între care era un înţelept care-l ajută pe Arie, care tăia ca şi cu o 
sabie ascuţită de amândouă părțile şi se mândrea cu limba sa de sofist, 
sârguindu-se a râde de învăţătura celor drepteredincioşi. 


Cu acel filosof a cerut a se întreba Sfântul Spiridon, fiind bărbat neînvăţat, care 
numai pe Hristos ştia şi pe Acesta răstignit. lar Sfinţii Părinţi, ştiind învățătura 
lui, căci n-a avut cât de puţină învăţătură elinească, îl opreau, să nu îndrăznească 
a se întreba cu acel sofist, care era meşter la cuvinte. 


Dar acesta, ştiind ce poate înţelepciunea cea de sus şi cât sunt de neputincioase 
puterile înţelepciunii omeneşti, s-a apropiat de bărbatul acela, zicându-i: 

- În numele lui lisus Hristos, o, filosofule, ia aminte la mine şi ascultă cele ce 
voiesc a-ţi spune. 


Filosoful a zis: 
- Vorbeşte şi te voi asculta. 


Sfântul a început a vorbi zicând: 

- Unul este Dumnezeu care a făcut cerul şi pământul, pe om din pământ l-a zidit 
şi toate celelalte, cele văzute şi nevăzute le-a aşezat cu Cuvântul şi cu Duhul 
Său. Pe acel Cuvânt Îl credem şi noi, că este Fiul lui Dumnezeu, care S-a 
milostivit de rătăcirea noastră, S-a născut din Fecioară, a vieţuit cu oamenii, a 
pătimit, a murit pentru mântuirea noastră, a înviat şi împreună cu El a înviat 
neamul omenesc. 


Pe Acesta Îl aşteptăm să vină,să judece pe toţi cu dreptate şi să răsplătească 
fiecăruia după vrednicie şi-L credem că este de o ființă cu Tatăl, împreună 
şezător şi asemenea cinstit. Acestea astfel le mărturisim fără ispitire şi încercare 
şi nici tu nu îndrăzni a ispiti cum sunt acestea; pentru că acestea covârşesc 
înţelegerea ta şi sunt mult mai înalte decât toată cunoştinţa. 

Apoi, tăcând puţin, a zis: 


- Nu ţi se pare şi ţie a fi acestea astfel, filosofule? Pentru ca să te încredinţezi de 
adevăr, ia aminte la acest mic lucru, măcar că nu se cade să asemănăm firea cea 
îndumnezeită şi mai presus de ființă, cu făptura zidită şi stricăcioasă. Dar, de 
vreme ce ochii sunt mai credincioşi decât urechile şi cel care este puţin 
credincios, nu crede cu înlesnire, dacă nu va vedea cu ochii cei trupeşti, pentru 
aceasta voiesc să vă încredinţez pe faţă cu această cărămidă, care este alcătuită 
din trei. 


Acestea zicând sfântul, a făcut semnul Sfintei Cruci cu dreapta, având în stânga 
cărămida şi a zis: 

- În numele Tatălui şi al Fiului şi al Sfântului Duh. 

ŞI îndată strângând cărămida; o, prea slăvită minune: focul s-a ridicat în aer, apa 
s-a vărsat pe pământ, iar lutul a rămas în mâinile sfântului. 


Cei ce vedeau s-au înspăimântat şi mai vârtos filosoful, care, înspăimântându-se 
cu sufletul, tăcea, ca şi cum nu mai ştia să vorbească, neavând gură s-o deschidă 
împotriva cuvintelor sfântului, în care lucra o putere dumnezeiască, încât s-au 
împlinit cele scrise: Nu stă în cuvânt împărăția lui Dumnezeu, ci în putere. 


Apoi, filosoful a zis: 
- Cred că aşa sunt cele grăite de tine. 


Atunci bătrânul a zis: 
- Vino dar şi primeşte semnul sfintei credinţe. 


Iar filosoful întorcându-se către prietenii şi către ucenicii săi, a zis: 

- Ascultaţi-mă! Până când era cu mine întrebarea din cuvinte, am adus cuvinte 
împotriva cuvintelor, iar cu meşteşugul iubirii de întrebare, biruiam pe cele puse 
înainte. Dar de când, în locul cuvintelor, a ieşit din gura acestui bătrân puterea şi 
facerea minunii, nimic nu mai pot cuvintele împotriva puterii, pentru că nu poate 
sta omul împotriva lui Dumnezeu. Deci, dacă şi dintre voi cineva poate să 
înţeleagă ca mine, să creadă în Hristos şi, împreună cu mine, să urmeze acestui 
bătrân, prin a cărui gură Dumnezeu a grăit. 


Astfel, filosoful acela, primind credinţa creştinească, se bucura că a fost biruit de 
sfântul bătrân spre folosul său şi se bucurau toţi cei bine credincioşi, iar cei rău 
credincioşi s-au ruşinat. 

Săvârşindu-se acel mare sobor al Sfinţilor Părinţi şi fund biruit şi lepădat Arie şi 


fiecare întorcându-se într-ale sale, s-a întors şi Sfântul Spiridon la casa sa. 

In acea vreme a murit Irina, fiica lui, care înflorise cu tinereţile şi vremea vieţii 
sale şi-a petrecut-o în feciorie curată, încât era vrednică de cămara cea cerească. 


Atunci a venit la sfântul o femeie plângând şi spunând că a dat fiicei lui, Irina, 
un odor de aur, spre păstrare; dar de vreme ce ea a murit, a rămas odorul ascuns, 
neştiut de nimeni. 


Sfântul Spiridon, căutând pretutindeni prin casa sa odorul, cel ascuns nu l-a 
aflat; apoi, văzând lacrimile şi tânguirea femeii şi fiindu-i milă de ea, a mers la 
mormântul fiicei sale, împreună cu casnicii săi şi a strigat către cea moartă, 
precum odinioară Hristos lui Lazăr, zicându-i: 

- Fiică, Irino, unde este odorul cel de aur, care ţi s-a încredinţat spre păstrare? 


Iar ea, ca dintr-un somn lung deşteptându-se, a răspuns: 
- In cutare loc al casei (spunând numele locului) l-am ascuns pe el. 


Și iarăşi a zis către dânsa sfântul: 
- Dormi de acum, fiica mea, până când te va deştepta pe tine Domnul tuturor, la 
învierea cea de obşte. 


Atunci s-au cuprins de frică toți cei ce erau acolo, minunându-se şi înspăimân- 
tându-se de acea minune prea slăvită, iar sfântul, aflând odorul în locul cel spus, 
l-a dat femeci. 

După aceasta, murind marele Constantin şi împărțind fiilor săi împărăţia, a luat 
Răsăritul fiul cel mijlociu, Constanţie. Acesta, fiind în cetatea cea mare, 
Antiohia Siriei, a căzut într-o boală grea, pe care nu puteau să o vindece doc- 
torii. Deci, lăsând împăratul cel bolnav pe doctori, a alergat cu rugăciunile către 
Dumnezeu, care poate tămădui sufletele şi trupurile şi de la EI îşi cerea cu 
sârguință tămăduire bolii sale. 


Atunci a avut o vedenie: într-o noapte un înger arătându-i o ceată de mulţi sfinți 
episcopi, în mijlocul lor i-a arătat doi mai aleşi, care păreau a fi celorlalți 
povăţuitori şi începători; deci, aceia, îi spunea lui îngerul, sunt tămăduitorii bolii 
tale. 


Deşteptându-se împăratul din somn şi gândind la ceea ce văzuse, nu cunoştea 
cine erau cei pe care-i văzuse. Căci cum putea cunoaşte pe aceia, al căror nume 
şi patrie nu erau lui ştiute? Şi mai ales când unul dintre ei încă nici nu era 
episcop şi nici nu avea să fie episcop, dar acum se arăta a fi întru acea 
dregătorie. Deci a fost în nepricepere multă vreme. 


Apoi, primind sfat, a adunat la sine pe episcopii din cetăţile dimprejur şi căuta 
să-i cunoască pe dânşii şi pe cei doi episcopi ce îi văzuse în vis, însă nu i-a aflat. 
Iarăşi a chemat pe mai mulți, din locuri şi mai îndepărtate, dar nici între aceia nu 
i-a aflat. După aceea a trimis în toată lumea ca să se adune la dânsul episcopii 
din toată stăpânirea sa. 


Deci, a ajuns acea poruncă împărătească - sau mai bine zis acea rugăminte - şi în 
insula Cipru,la fericitul Spiridon, episcopul Trimitundei, căruia i s-a descoperit 
prin vedenie de la Dumnezeu, toate cele despre împărat. 


Sculându-se Sfântul Spiridon, a mers la împărat, luând cu sine pe ucenicul său 
Trifilie, cu care s-a arătat împăratului în vedenie. lar Trifilie, precum am zis, 
încă nu era episcop. Ajungând în Antiohia au intrat în palatele împărăteşti. 
Sfântul episcop era îmbrăcat în haine simple şi purta în mână un toiag de finic şi 
mitră pe cap, cum şi un văscior de lut atârnat la piept, precum era obiceiul celor 
ce vieţuiau în Sfânta Cetate a Ierusalimului, în care obişnuiau a purta untdelemn 
din Sfânta Cruce. 


Astfel, intrând el, una din slugile cel însemnate din palatele împărăteşti, 
văzându-l că pe unul din cei săraci, a râs de dânsul şi, nelăsându-l să intre, l-a 
lovit peste obraz; iar el, fund fără răutate după cuvântul Domnului i-a întors lui 
şi cealaltă parte. 


Acela, cunoscându-l că este episcop şi văzându-şi greşeala sa, şi-a cerut iertare 
cu smerenie, pe care a şi căpătat-o. 


Ajungând sfântul înaintea împăratului, acesta pe dată l-a cunoscut, pentru că în 
acel chip l-a văzut în vis. Sculându-se de la locul său,s-a apropiat şi s-a închinat 
robului lui Dumnezeu, rugându-l cu lacrimi, să se roage lui Dumnezeu pentru 
dânsul şi să-i vindece boala. 


Sfântul Spiridon, cum s-a atins de haina împăratului, îndată s-a făcut sănătos şi 
s-a bucurat de tămăduirea sa, câştigată prin rugăciunile sfântului, iar împăratul 1- 
a cinstit foarte mult şi toată ziua aceea s-a veselit împreună cu dânsul, făcând 
ospăț bunului doctor. 


lar Trifilie se minuna foarte mult de toată slava împărătească, de frumuseţea 
palatelor şi de starea înainte a dregătorilor, când şedea împăratul şi de toată 
rânduiala cea minunată a aurului, cum şi de slujirea celor cu haine luminate. 


Iar Spiridon a zis către dânsul: 
- Ce te minunezi, frate? Oare mândria şi slava împărătească fac pe împărat mai 
drept decât alţii? Oare nu moare împăratul întocmai cum moare fiecare din 


săraci şi se dă îngropării? Oare nu va sta ca oricare înaintea înfricoşatului 
Judecător? Pentru ce cinsteşti cele trecătoare, ca şi cum ar fi neschimbate şi te 
minunezi de cele ce sunt de nimic, când mai ales se cuvine a căuta pe cele ce 
sunt nematerialnice şi veşnice şi a iubi slava cea cerească şi nepieritoare? 


Apoi a învăţat şi pe împărat destul, ca să-şi aducă aminte de facerea de bine a lui 
Dumnezeu şi să fie bun către cei ce sunt sub stăpânirea lui; către cei ce greşesc 
să fie milostiv, către cei ce se roagă, să fie grabnic împăciuitor, bun dătător celor 
ce le trebuieşte ajutor şi tuturor să le fie ca un părinte, cu bună îndurare 
plecându-se către fiecare şi îndată întinzând mâna. Că dacă nu împărăteşte 
cineva în acest chip, apoi se poate numi mai drept tiran, decât împărat. 


In sfârşit, l-a învăţat să ţie tare şi să păzească cele ce se cuvin dreptei cre- 
dinţe, neprimind nimic de la potrivnicii Bisericii lui Dumnezeu. 


Vrând împăratul să mulţumească sfântului pentru tămăduirea adusă prin rugă- 
ciunile lui, îi dădu mulţime de aur, dar el n-a vrut să primească, zicând: 

- Nu se cuvine, împărate, a-mi răsplăti cu aşa urâciune, în loc de dragoste; 
pentru că ceea ce s-a făcut prin mine pentru tine, dragoste este. Căci a lăsa casa 
şi a veni pe acest noian al mării şi a răbda asprimea de iarnă şi de vânturi, oare 
aceasta nu este dragoste? Şi pentru toate acestea, oare voi primi ca răsplată aur, 
care este pricinuitor a toată răutatea şi care pierde toată dreptatea? 


Astfel zicând, sfântul nu a vrut să primească nimic. Insă, fiind silit de rugă- 
mintea cea multă a împăratului,a primit să ia ceva, dar nu să ţină la dân- 
sul,pentru că cele ce le-a primit îndată le-a împărțit săracilor, care le trebuiau. 


Prin sfătuirea acestui sfânt, împăratul Constanţie a scutit de dări preoţii, dia- 
conii, tot clerul şi slujitorii bisericii, judecând a fi lucru necuvios, ca slujitorii 
Impăratului Celui fără de moarte, să dea dajdie împăratului celui muritor. 


SR o e 


leşind sfântul de la împărat şi întorcându-se într-ale sale, a fost primit în casa 
unui oarecare iubitor de Hristos. Acolo a venit la dânsul o femeie străină, care 
nu ştia să vorbească grecește, aducând pe braţele sale pe fiul său mort, pe care, 
punându-l lângă picioarele sfântului, plângând şi neştiind nimeni limba cei, 
numai lacrimile adevereau că pentru fiul ei cel mort se roagă de sfânt să-l 
învieze. 


Iar el, temându-se de slava deşartă, se lepăda de un lucru aşa de minunat. Însă, 
fiind milostiv, se biruia de amară tânguire a celei ce plângea şi a întrebat pe 
diaconul său Artemidot: 

- Ce să facem, frate? 


Iar acela a răspuns: 

- Pentru ce mă întrebi, părinte? Ce altă poţi face decât numai să chemi pe 
Hristos, dătătorul de viaţă care de multe ori a ascultat rugăciunile tale; că dacă 
pe împărat l-ai vindecat, oare vei putea pe săraci şi pe nenorociţi să-i treci cu 
vederea? 


Arhiereul, pentru un sfat bun ca acesta, spre mai multă milostivire s-a îndu- 
plecat, a înlăcrimat şi, plecându-şi genunchii, s-a rugat cu fierbinţeală lui Dum- 
nezeu. lar Acela, care prin Elisei şi prin Ilie a dăruit viaţă fiului saretencii şi 
fiului somanitencii, a ascultat şi pe Spiridon şi a întors duhul de viaţă în pruncul 
străinei, care, înviind îndată, a început a plânge. 


Maica, dacă a văzut pe fiul ei viu, îndată, de bucuria cea peste măsură, a căzut 
moartă. Pentru că nu numai durerea cea mare şi necazul inimii omoară pe om, ci 
uneori şi bucuria cea peste măsură face acelaşi lucru. Deci femeia aceasta a 
murit de bucurie, iar cei ce priveau pe dânsa, după bucuria cea mare pentru 
învierea pruncului, îndată le-a venit întristare şi lacrimi. 


Atunci, iarăşi a zis sfântul către diacon: 
- Ce vom face? 


lar acela iarăşi i-a dat sfatul cel dintâi şi sfântul s-a întors la rugăciune, 
ridicându-şi către Dumnezeu, se ruga Celui ce dă morților viaţă şi numai cu 
singura Sa voie toate le preface. Apoi a zis către ceea ce zăcea moartă pe 
pământ: 

- Scoală-te şi stai pe picioarele tale! 

lar ea, deşteptându-se ca din somn s-a sculat şi şi-a luat fiul cu mâinile sale viu. 


Apoi a poruncit sfântului femeii şi celor ce se întâmplaseră acolo, să nu spună 
nimănui de ceea ce au văzut şi s-a făcut, iar diaconul Artemidot, după mutarea 
de veci a sfântului, a dat acestea spre auzul tuturor credincioşilor, neascunzând 
măririle şi puterile lui Dumnezeu ce se făcuseră prin marele plăcut lui Dumne- 
zeu, Spiridon. 

Întorcându-se sfântul acasă, a venit la dânsul un oarecare om, vrând să cumpere 
din turma lui o sută de capre. Şi sfântul i-a zis să aducă mai întâi preţul cel 
rânduit şi apoi să ia ceea ce a cumpărat. Dar el, dând preţul pentru nouăzeci şi 
nouă de capre, a tăinuit una, socotind că nu va cunoaşte sfântul despre aceea, a 
cărui bunătate de inimă era străină de grija cea mare a vieţii. 


Deci, mergând amândoi în ocolul dobitoacelor, sfântul a zis către negustor ca să 
ia atâtea capre pentru cât a dat preţul. Despărţind o sută de capre, le-a scos din 


ocol şi una din acelea, ca o pricepută şi roabă bună, cunoscându-se că este 
nevândută de stăpânul său, s-a întors degrabă şi a alergat iarăşi în ocol. 
Negustorul, prinzând-o a tras-o după dânsul; iar capră, smulgându-se iarăşi, a 
fugit în ocol. 


Aşa de două trei ori se smuncea din mâinile lui şi fugea în ocol, iar el o socotea 
cu sila şi mai pe urmă a luat-o pe umeri şi o ducea într-ale sale. Dar capra, 
zbierând şi bătându-l cu coarnele peste cap, se zvârcolea încât se mirau toţi câţi 
erau acolo. 


Sfântul Spiridon, pricepând lucrul şi nevrând înaintea tuturor a mustra pe 
negustorul cel viclean, a zis către dânsul cu blândeţe: 

- Vezi, fiule, că nu în zadar face dobitocul acesta unele ca acestea, căci nu suferă 
a fi dus la casa ta. Oare n-ai oprit preţul care se cuvenea pentru dânsa şi iată 
pentru aceea se smulge din mâinile tale şi fuge la ocol? 


Deci acela, ruşinându-se, şi-a mărturisit păcatul şi-a cerut iertare. Apoi dând 
preţul şi-a luat capra şi aceea mergea acum singură după dânsul în linişte la casa 
aceluia ce o cumpărase pe dânsa, întrecând la mers pe stăpânul său cel nou. 

În insula aceia era un sat care se numea Eritra, departe de mitropolia Cons- 
tandiei, nu mai mult de treizeci de stadii. Acolo mergând marele Spiridon pentru 
oarecare trebuinţă, a intrat în biserică şi a poruncit unui diacon din cei ce erau 
acolo, să facă o rugăciune pe scurt, pentru că sfântul se ostenise de calea cea 
îndepărtată, mai ales că era vremea secerişului şi era arşiţă mare. 


Iar diaconul acela cu zăbavă făcea ceea ce i se poruncise şi cu dinadinsul lungea 
rugăciunea, citind şi cântând cu mândrie şi mărindu-se în deşert cu glasul său. 


Deci fericitul, uitându-se la el, deşi era bun cu firea, îl ocări cu asprime, zicându- 
IL: 
- Taci! 


Și îndată i s-a legat limba, încât nu numai glasul ci şi vorba şi-a pierdut şi stă 
mut ca unul fără limbă. 


Atunci li s-a făcut frică la toţi care erau acolo, apoi s-a auzit despre aceea în tot 
satul şi s-au adunat toţi să vadă acea minune, iar diaconul a căzut la picioarele 
sfântului rugându-se în tăcere, ca să i se dezlege limba. Se mai rugară pentru 
dânsul şi acei prieteni ai lui şi rudenii, încât abia l-au îmblânzit, pentru că sfântul 
era aspru cu cei mândri şi măreţi în deşert. 


Deci l-a iertat şi, dezlegându-i limba, i-a dat şi graiul. Însă a lăsat oarecare semn 
al cercetării, nelimpezindu-i limba cu totul, pentru că l-a lăsat cu glas mic, 
zăbavnic la limbă şi poticnindu-se la vorbă, ca să nu se mai mândrească cu 
glasul său, nici să se mai mărească în deşert cu vorbă sa cea limpede. 

Altădată acest dumnezeiesc bărbat, fiind în cetatea sa, a intrat în biserică la 
Vecernie şi s-a întâmplat atunci că nu era popor acolo, decât numai slujitorii 
bisericeşti. 


Apoi a poruncit să se aprindă făclii multe şi candele, iar el singur stătea înaintea 
altarului, bucurându-se cu duhul. Deci când a strigat după obicei:"Pace tuturor”. 
Nefiind popor ca să dea răspunsul cel obişnuit la cuvintele zise de arhiereu 
îndată s-a auzit din înălțime, strigând: "Şi duhului tău”. Şi era glasulul acela 
dulce şi potrivit, covârşind toată cântarea omenească cea dulce. 


Iar diaconul care zicea ecteniile s-a speriat, auzind la fiecare ectenie o cântare 
dumnezeiească de sus, cântând: "Doamne miluieşte". 


Glasul acela se auzea şi de cei ce erau departe de biserică, încât alergau cu 
sârguinţă la acel glas dulce şi prea minunat şi, apropiindu-se de uşi, îndulcea mai 
mult urechile şi inimile lor acea cântare străină. După ce au intrat în biserică, n- 
au văzut decât numai pe arhiereu cu puţinii slujitori bisericeşti apoi acea cântare 
bisericească nu se mai auzea de nimeni şi se minunau foarte mult. 

Altădată, sfântul stând în biserică la cântarea Vecerniei, n-a ajuns untdelemn în 
candelă şi era să se stingă, că nu se găsea atunci deloc untdelemn în biserică. 
Deci se mâhnea sfântul de aceasta, ca nu cumva, stingându-se candela, să 
înceteze cântarea Vecerniei şi să se sfârşească pravila cea obişnuită a bisericii. 


Dar Dumnezeu, care face voia celor ce se tem de EI, a făcut să izvorască în can- 
delă untdelemn, precum altădată în vasul văduvei, în zilele lui Ilie. Iar slujitorii, 
aducând vase le puneau dedesubt, pentru că untdelemnul curgea din candelă şi s- 
au umplut acele vase cu untdelemn sfinţit, ce era plin de darul lui Dumnezeu. 

În Cipru era o cetate ce se numea Chirina; nu aceea care este în Livia, ci alta cu 
acelaşi nume, la care mergea sfântul din Trimitunda pentru oarecare trebuinţă. 
Atunci mergea cu dânsul şi Trifilie, ucenicul lui, fiind episcop în Levcusia 
Ciprului. Trecând ei muntele ce se numeşte Pentandactil şi ajungând la un loc ce 
se zice Parimna, care este frumos, cu multă verdeață şi cu multe fructe, Trifilie, 
bucurându-se de acel loc, a poftit ca şi el să se facă stăpânul unui sat din 


Parimna şi să-l câştige în cuprinsul bisericii sale. Deci cugeta la aceasta înde- 
lung, întru inima sa. 


Dar nu s-a tăinuit acel cuget al lui Trifilie înaintea ochilor celor mai înainte- 
văzători ai lui Spiridon, pe care marele părinte înţelegându-l cu duhul, a zis: 

- Pentru ce o! Trifilie; cugeţi neîncetat cele deşarte, poftind sate şi vii, care cu 
adevărat nu sunt de nici un preţ, ci numai că se văd şi cu părere atrag inima 
omenească spre pofta lor? Avem avuţie în cer nefurată, avem locaş nefăcut de 
mâini; pe acelea caută-le, cu acelea îndulceşte-te, mai înainte de vreme, prin 
gândirea la Dumnezeu, care nu pot să treacă de la unul la altul, că cel ce se face 
odată stăpân acelora, are moştenirea care niciodată nu piere. 


Acestea auzindu-le Trifilie, mult s-a folosit şi după aceea altă viaţă a avut, încât 
s-a făcut vas ales al lui Hristos, precum odinioară Pavel şi de nenumărate daruri 
dumnezeieşti s-a învrednicit. 


Astfel fund foarte îmbunătăţit, marele Spiridon şi pe alții îi povăţuia către 
faptele bune, pentru că sporeau învățăturilor lui la cei ce le primeau, iar celor ce 
le lepădau li se întâmpla sfârşit rău, precum ne va arăta cuvântul ce ne stă înainte 
ŞI va urma. 

Un corăbier locuitor în aceeaşi cetate a Trimitundei, plutind în oarecare lături 
pentru negustorie, a zăbovit acolo douăsprezece luni. In acea vreme femeia lui, 
fiind o desfrânată, a zămislit în pântece. 


Intorcându-se negustorul la casa sa şi văzând pe femeie însărcinată, a cunoscut 
că a păcătuit şi, umplându-se de mânie, o bătea nevrând să mai vieţuiască cu 
dânsa şi o izgonea din casa sa. 


Apoi, mergâng la arhiereul lui Dumnezeu, Spiridon, i-a spus pricina şi cerea de 
la dânsul sfat folositor. Iar el, mâhnindu-se cu sufletul pentru păcatul ei şi pentru 
mâhnirea cea mare a bărbatului, a chemat pe femeie. 


Dar n-a întrebat-o dacă a făcut păcat, de vreme ce martor nemincinos era 
însărcinarea şi rodul ce se purta într-însa, zămislit din fărădelege, ci i-a zis ei: 
- Pentru ce ai călcat credinţa bărbatului tău şi ai adus ocară casei tale? 


lar femeia, pierzându-și ruşinea, a îndrăznit a minţi, zicând că nu de la altcineva 
a zămislit, ci de la al său bărbat. 


lar cei ce auzeau, se mâniau asupra ei mai mult pentru minciună, decât pentru 
desfrânare şi îi ziceau: 


- Douăsprezece luni n-a fost bărbatul tău acasă şi cum zici că de la bărbatul tău 
ai zămislit? Au poate rodul cel zămislit să zăbovească în pântece douăsprezece 
luni şi mai mult? 


Iar ea întărea, zicând: 
- Cel ce s-a zămislit în pântece aştepta întoarcerea tatălui său ca să vină acasă 
din calea cea depărtată şi pruncul să iasă din pântecele meu. 


Acestea şi mai multe minţind şi pe toţi biruindu-i prin cuvintele sale, a ridicat 
gâlceavă, ca şi cum ea ar fi fost clevetită şi năpăstuită. 


Iar bărbatul cel blând, Sfântul Spiridon, aducând-o spre pocăință, i-a zis: 

- O, femeie de vreme ce în mare păcat ai căzut , îţi stă înainte şi pocăință mare, 
pentru că ţi-a rămas nădejde de mântuire; căci nu este vreun păcat care să 
biruiască milostivirea lui Dumnezeu. Însă văd că prin desfrânare ai născut 
deznădăjduire, iar prin deznădăjduire, neruşinare. Deci cu dreptate este ca să 
primeşti vrednica răsplată după fapta ta, pătimind grabnică pedeapsă, însă 
dându-ţi-se loc şi vreme de pocăință. Acestea grăim ţie de faţă că nu va ieşi din 
pântecele tău pruncul acela până când nu vei mărturisi singură păcatul, adevărul 
neacoperindu-se cu minciuna, ceea ce şi orbii, precum se zice, pot să o vadă. 


Aceste cuvinte ale sfântului, degrabă au venit la săvârşire. Căci, apropiindu-se 
vremea naşterii, au venit asupra femeii aceleia dureri cumplite, care îi munceau 
pântecele foarte rău, ţinându-se pruncul în pântece. 


Insă fiind cu inimă împietrită, n-a voit să-şi mărturisească păcatul său şi într- 
acea cumplită durere a murit, neputând să nască. 


De acest lucru înştiințându-se, arhiereul lui Dumnezeu a lăcrimat şi se căia, căci 
cu acest fel de pedeapsă a judecat-o pe ea şi zicea: 

- Nu voi mai face judecată între oameni, dacă cuvântul cel zis de mine se 
împlineşte aşa degrabă între dânşii cu fapta. 


SR o 


lată, am spus despre femeia cea rea care a lepădat certarea sfântului şi n-a 
ascultat sfătuirea cea de folos. Se va povesti acum şi despre o altă femeie bună. 
O femeie cu numele Sofronia, cu bun obicei şi bine credincioasă, avea un bărbat 
necredincios, care ţinea de credința păgânească. Deci femeia aceea s-a dus 
degrabă la arhiereul lui Dumnezeu, Spiridon, şi i-a spus necazul, rugându-l cu 
dinadinsul să se sârguiască şi să întoarcă pe bărbatul ei la sfânta credinţă. 


Omul acela avea prietenie cu sfântul, ca vecin şi cinstea pe fericitul, iar uneori 
mergeau unul la casa altuia, precum este obiceiul vecinilor. 


Odată şezând la masă Sfântul Spiridon cu mai mulți vecini şi cu acel necre- 
dincios, fericitul a zis unuia din cei ce slujeau, în auzul tuturor: 

- lată, stă la porţi un vestitor trimis de slugă care păzeşte turma mea, ca să-mi 
spună că, dormind el, s-au prăpădit toate dobitoacele, rătăcindu-se prin munţi. 
Deci, mergând, spune-i robului meu ce a fost trimis, că acum le-a aflat pe toate 
într-o peşteră şi nici un dobitoc din turmă n-a pierit. 


Deci a mers sluga aceea şi a spus trimisului cuvintele Sfântului Spiridon. Tre- 
când puţină vreme şi încă nesculându-se de la masă, alt vestitor a venit de la 
acea slugă, spunând că întreaga turmă s-a aflat. 


Auzind acestea acel necredincios de la masă, se mira foarte că Sfântul Spiridon 
toate le vedea înainte pe cele de departe şi pe cele de aproape şi părându-i că 
acesta este ca un Dumnezeu a vrut să-i facă aceea ce cândva licaoniţii au făcut 
lui Barnaba şi lui Pavel; adică să aducă tauri şi cununi şi să-i aducă jertfă. 


Iar sfântul a zis către dânsul: 

- Nu sunt eu Dumnezeu, ci slugă a Lui; eu sunt pătimaş asemeni ţie, iar dacă 
vezi că ştiu cele ce se lucrează departe, acestea îmi dăruieşte Dumnezeul meu, 
întru care şi tu, de vei începe a crede, vei cunoaşte care este tăria şi puterea Lui 
cea atotputernică. 


Atunci, iubitoarea de Hristos, Sofronia, aflând vreme,sfătuia pe bărbatul său cu 
multe cuvinte, ca să se lepede de necurăția păgânească, să cunoască pe Unul, 
adevăratul Dumnezeu, şi să creadă întru Dânsul. Şi aşa, cu darul lui Hristos, a 
întors pe cel necredincios la sfânta credinţă, l-a luminat cu Sfântul Botez şi s-a 
mântuit bărbatul acela necredincios prin femeia sa credincioasă, precum grăieşte 
Sfânta Scriptură. 

Se povesteşte despre smerenia cuviosului, că fiind atât de mare arhiereu şi 
făcător de minuni, nu se socotea a fi umilit păstorind oile cele necuvântătoare, 
singur ostenindu-se pentru dânsele. Odinioară, năvălind tâlharii noaptea la 
ocolul dobitoacelor, au furat din ele şi voiau să iasă. Dar Dumnezeu, iubind pe 
plăcutul Său şi păzind puţina avere, a legat pe acei tâlhari cu legături tari şi 
nevăzute, încât nu le era cu putinţă a ieşi din ocol şi astfel au fost ţinuţi până 
dimineaţa. 

Făcându-se ziuă, a venit sfântul la oi şi văzând pe tâlhari legaţi cu puterea lui 
Dumnezeu, având mâinile înapoi şi picioarele nemişcate, i-a dezlegat cu rugă- 
ciunea. 


Apoi mult învăţându-i pe dânşii să nu poftească ale celui străin, ci din osteneala 
mâinilor lor să se hrănească, le-a dat câte un berbec, zicând: 

- Luaţi, aceasta, ca să nu fie în zadar osteneala voastră şi privegherea cea de 
toată noaptea. 

Apoi i-a slobozit pe dânşii în pace. 

Un negustor, din aceeaşi cetate se obişnuise a lua de la sfânt aur pe datorie 
pentru negustorie şi, după ce se întorcea de la negustoria sa, îi aducea ceea ce 
lua pe datorie şi-i poruncea sfântul să-l pună el singur în lada aceea din care lua. 


Astfel, sfântul nu lua seama de averea cea vremelnică, necercetând cu tot dina- 
dinsul dacă acela, luând singur aur cu binecuvântarea lui, apoi iarăşi aducând şi 
punându-l înapoi de unde îl lua, i se binecuvânta negustoria lui. 


Odată, robindu-se cu iubirea de aur, n-a pus în ladă aurul pe care îl adusese şi-l 
tăinuia la sine, iar înaintea sfântului a mințit, zicând că l-a pus. Dar în puţină 
vreme a sărăcit negustorul acela, pentru că aurul cel tăinuit nu numai că nu i-a 
făcut nici un câştig, ci şi marfa care era a lui a prăpădit-o şi ca un foc de taină i-a 
risipit averea lui. 


Deci, sărăcind negustorul acela, a venit iarăşi la sfânt şi i-a cerut să-i dea aur pe 
datorie. lar sfântul l-a trimis în cămara sa la ladă ca să-şi ia singur, zicând: 

- Mergi şi ia, dacă ai pus acolo ceea ce ai luat. 

Acela mergând şi negăsind aur, s-a întors la sfânt deşert. 


Sfântul i-a zis: 
- Cu adevărat, frate, până acum, afară de mâna ta, n-a fost altă în ladă; deci, de ai 
fi pus atunci aurul, acum iarăşi ai fi luat. 


lar acela, umplându-se de ruşine, a căzut la picioarele sfântului, cerându-şi 
iertare. Sfântul l-a iertat şi l-a învăţat să nu mai poftească ale celui străin, nici să- 
şi încarce sufletul cu vicleşugul şi minciuna; pentru că dobânda care se câştigă 
cu nedreptate, nu este dobândă, ci adevărată pagubă. 

Odată,s-a făcut adunare de episcopi în Alexandria, pentru că patriarhul de acolo, 
chemând pe toţi episcopii de sub stăpânirea lui,voia cu rugăciune de obşte să 
sfarme toţi idolii păgâneşti, fiind încă mulțime de idoli acolo. 


Deci, săvârşindu-se multe rugăciuni cu sârguinţă către Dumnezeu, soborniceşte 
şi deosebi, au căzut toţi idolii din toată cetatea şi din cele dimprejur, numai un 


idol mai vestit a rămas întreg la locul său. Rugându-se mult patriarhul, cu 
mâhnire pentru sfărâmarea acelui idol şi stând el noaptea la rugăciune, i s-a 
arătat o vedenie dumnezeiească, poruncindu-i să nu se întristeze pentru 
nesfărâmarea idolului, ci să trimită degrabă în Cipru să cheme pe Spiridon, 
episcopul Trimitundei, căci pentru el s-a lăsat idolul acela, ca să se sfarme cu 
rugăciunea lui. 


Patriarhul, scriind îndată Sfântului Spiridon, carte cu rugăminte, chemându-l în 
Alexandria şi vestindu-i pricina chemării, a trimis degrabă pe cineva în Cipru. 
Sfântul, primind scrisoarea aceea şi citind-o, s-a suit degrabă în corabie şi a 
pornit spre Alexandria. 


Sosind corabia la ţărmul cel vestit al Alexandriei, care se numeşte Neapoli, şi 
ieşind sfântul din corabie, îndată s-a sfărâmat idolul acela din Alexandria, cu 
multe jertfelnice, din care pricină s-au înştiinţat oamenii de acolo despre venirea 
lui Spiridon; căci când s-a spus patriarhului că idolul s-a sfărâmat, îndată a zis 
către ceilalți episcopi: 

- O! prieteni, Spiridon al Trimitundei se apropie. 


Iar ei, pregătindu-se, au ieşit întru întâmpinarea lui, primindu-l cu cinste şi s-au 
bucurat de venirea acestui mare făcător de minuni la dânşii şi luminător al lumii. 


Pentru acest sfânt şi mare părinte Spiridon, istoricii bisericeşti Nichifor şi 
Sozomen pomenesc şi acestea :"E1 era foarte sârguitor în păzirea rânduielilor 
bisericeşti şi spre păstrarea neştirbită a dumnezeieştii Scripturi, neschimbând 
nici un cuvânt din cele scrise în sfintele şi cele fără de prihană cărți”. 

Odată, s-a întâmplat un lucru ca acesta: S-a făcut în Cipru adunarea episcopilor 
din insula aceia, pentru unele trebuinţe bisericeşti, între care era şi Sfântul 
Spiridon şi episcopul Trifilie, cel mai sus pomenit, care era iscusit în 
înţelepciunea cărţii - pentru că multă vreme în vârsta tinereţilor sale a petrecut la 
Varat, învățând Scriptură şi înţelepciunea; pentru aceasta l-au rugat părinţii că să 
spună cuvânt de învăţătură în biserică poporului. 


Învăţând el poporul, s-a întâmplat în biserică, a aduce la mijloc cuvintele lui 
Hristos cele zise către slăbănog, care sunt scrise la Sfântul evanghelist Marcu, 
adică: Scoală-te şi-ţi ia patul tău. lar Trifilie n-a zis pat, ci în loc de pat a zis 
culcuş, adică: 

- Scoală-te şi-ţi ia culcuşul tău. 


Acestea auzind Sfântul Spiridon, s-a sculat de la locul său, nesuferid să audă 
schimbarea cuvintelor lui Hristos şi a zis către Trifilic: 


- Au doară tu eşti mai bun decât Cel ce a zis pat, de te ruşinezi de cuvintele Lui? 
Acestea zicând, a ieşit din biserică înaintea tuturor şi n-a făcut un rău ca acestea, 
deşi era prea simplu cu învăţătura; căci prin Trifilie, care se îngâmfa cu frumu- 
seţea vorbirii sale, ruşinându-l puţin, l-a învăţat smerita înţelepciune şi blân- 
deţea. 


Deci fericitul Spiridon era foarte cinstit de toţi, ca cel ce era mai bătrân cu anii, 
mai slăvit cu viaţa şi mai întâi cu scaunul, cum şi făcător de minuni prea ales; 
pentru aceea fiecare lesne putea să se ruşineze de faţa şi de cuvântul lui. 

Se mai spune şi despre o altă minune a Sfântului Spiridon. Mergând Sfântul 
Spiridon la Sfântul Sinod cel dintâi, a toată lumea de la Niceea şi, rămânând la o 
gazdă oarecare, pizmăreţii arieni au tăiat noaptea în taină capetele celor doi cai 
ai lui, pe care îi avea cu sine la drum. 


Făcându-se ziuă şi văzând sluga lui răutatea ce se făcuse de eretici, a spus 
Sfântului Spiridon. lar el, nădăjduind spre Dumnezeu, a poruncit slugii ca să 
pună capetele tăiate la locul lor.Şi sluga, făcând degrabă ceea ce i se poruncise, a 
lipit capul calului celui alb, din greşeală, la cel negru şi al celui negru la cel alb 
şi îndată au înviat caii şi au stat pe picioarele lor. 


Apoi a mers Sfântul Spiridon cu dânşii pe drumul său. Poporul se mira văzând 
un lucru ca acela, cum calul cel negru are cap alb şi calul cel alb are cap negru, 
de care minune ereticii s-au ruşinat. 


Atâta dar şi mila lui Dumnezeu erau peste cuviosul acesta, încât în vremea 
secerişului, în arşiţa soarelui, sfântul său cap se arăta plin de rouă răcoroasă, ce 
se pogora de sus, care lucru s-a arătat în anul cel din urmă al vieţii sale. 


Căci ieşind împreună cu secerătorii la seceriş - pentru că era smerit şi lucra cu 
mâinile sale, nemândrindu-se de înălțimea dregătoriei - şi secerând holda sa, 
deodată, în ceasul cel mai cumplit al arşiţei, s-a rourat capul lui, precum 
odinioară lâna lui Ghedeon;de care lucru toţi s-au minunat şi s-au mirat. După 
aceasta toţi perii capului său s-au schimbat şi unii s-au făcut galbeni, alţii negri, 
iar alţii albi; singur Dumnezeu ştie pentru ce s-a făcut aceea şi ce însemna. 

Iar sfântul, pipăind capul cu mâna sa cea dreaptă, a spus celor ce erau acolo, 
cum că s-a apropiat vremea despărțirii sale de trup şi-i povăţuia pe toți la fapte 
bune, iar mai vârtos spre dragostea lui Dumnezeu şi către aproapele. 


După aceasta, trecând nu multe zile, sfântul şi dreptul său suflet l-a dat în 
mâinile Domnului său, Căruia cu adâncă cuvioşeie şi cu dreptate i-a slujit toată 
viaţa sa ( 347). 


Apoi a fost îngropat cu slavă în biserica Sfinților Apostoli, care este în 
Trimitunda, unde s-a orânduit a se săvârşi pomenirea lui în toţi anii, făcându-se 
multe minuni la mormântul său, întru slava minunatului Dumnezeu, Celui prea 
mărit întru toți sfinții Săi, a Tatălui şi a Fiului şi a Sfântului Duh, Căruia 1 se 
cuvine şi de la noi slavă, mulţumire, cinste şi închinăciune în veci. Amin. 


Din secolul XI, datorită ocupaţiei arabe şi apoi a celei turceşti, moaştele 
Sfântului Spiridon au fost strămutate în taină în insula Corfu (Kerchira) din 
Marea Adriatică, unde se fac minuni până astăzi. 


Moaştele Sfântului Spiridon au stat peste o mie de ani în scaunul arhieresc şi 
datorită fumului de la lumânări s-au închis la culoare. 


Biserica cu moaştele Sfântului Spiridon, se află în Kerchira la 100 de metri 
distanţă de Mitropolie, unde se găsesc moaştele Sfintei Impărătese Teodora. 


Spre deosebire de celelalte Sfinte moaşte, moaştele Sfântului Spiridon au o 
elasticitate deosebită. Sfântul Spiridon dispare frecvent din raclă, venind la cei 
care îi cer ajutorul cu credinţă şi cu lacrimi, făcând nenumărate minuni. De 
aceea, multe spitale îi poartă numele şi au în incinta lor Biserica cu hramul 
Sfântului Spiridon. Sfântul Spiridon vine cu Sfântul său Trup la cei bolnavi, care 
îi cer ajutorul şi îi vindecă. 


Ca dovezi ale plecării Sfântului Spiridon din raclă, arătăm următoarele: 

1. Clericii şi credincioşii văd că lipseşte trupul său din raclă; 

2. Când Sfântul revine în raclă, trupul său este cald şi prăfuit; 

3. În fiecare an îi sunt schimbate încălțămintele, care sunt uzate şi impregnate cu 
praf şi cu iarbă. Acesta este şi motivul principal, pentru care Sfântul Spiridon 
este ales patronul cizmarilor. 


Când Corfu a aparţinut venețienilor (catolici), aceştia l-au cinstit pe Sfântul 
Spiridon cu evlavie, pentru ajutorul dobândit de la el. 


Într-o zi, i-au schimbat straiele arhiereşti cu un veşmânt ţesut în fir de aur. 
Sfântului Spiridon nu i-au plăcut însă straiele aurite şi a doua zi venețienii au 
găsit veşmintele aurite lângă sfânta raclă, iar Sfântrul Spiridon era din nou 
îmbrăcat în veşmintele sale arhiereşti smerite. 


La Ierusalim există o Biserică cu Hramul Sfântului Spiridon. Într-o zi, când 
preotul a intrat în Biserică, l-a văzut pe Sfântul Spiridon uitându-se pe fereastră. 
După ce Sfântul Spiridon a plecat, a rămas impregnat pe geamul ferestrei chipul 
său. Această minune se poate vedea şi astăzi. 


Un părinte care purta numele Sfântului Spiridon , a mers în Kerchira şi s-a rugat 
mai multe zile la Sfintele moaşte. În fiecare zi punea la Sfântul Spiridon câte 
puţin din valuta ce o avea. În ultima zi, când îşi număra puţinul mărunţiş pe care 
îl mai avea şi se gândea cât să pună la sfânta raclă şi cât să-i mai rămână, a auzit 
în mintea lui un glas care 1-a zis: 

"- Ce tot îi mai numeri ? Pune-i pe toţi !" 

Părintele a pus atunci toată valuta pe care o avea şi se gândea cu părere de rău că 
nu mai are valută ca să meargă la Sfântul Munte Athos. 


Dar, o, minunile tale, Sfinte Spiridoane! Când să plece, l-a chemat preotul şi i-a 
dăruit valută, cu care a putut merge şi la Sfântul Munte Athos. 


lată că Sfinţii lui Dumnezeu vorbesc prin darul Duhului Sfânt, cu cei care se 
roagă lor cu credinţă şi le împlinesc cererile cele mântuitoare. 


Sfântului Spiridon i se fac slujbe şi ceremonii, cu scoaterea Sfintelor sale 
moaşte, în următoarele zile : 

- În sâmbăta lui Lazăr, zi în care a scăpat pe locuitorii din Corfu de foamete, prin 
aducerea de vapoare cu grâu; 

- În Duminica Floriilor, când vindecă pe cei bolnavi; 

- În ziua de 11 august, când a alungat pe turcii care vroiau să cucerească oraşul; 

- Prima duminică din luna noiembrie, când vindecă pe cei suferinzi de boli grele. 


Principalele virtuţi creştine, prin care Sfântul Spiridon s-a învrednicit de atâta 
har şi cinste de la Dumnezeu au fost: 

1. Credinţa sa puternica în Dumnezeu, credință otodoxa, izvorâtă din dragoste 
creştină, rugăciune şi smerenie. 

2. Milostenia. Toată viaţa sa a jertfit-o lui Dumnezeu şi oamenilor, ajutând pe 
cel săraci. 

3. Smerenia. Sfântul Spiridon ştia că toate darurile sunt de la Dumnezeu. El era 
îmbrăcat simplu şi curat şi vorbea cu modestie şi blândeţe. 


Fericit este creştinul care va citi Acatistul Sfântului Spiridon cu credinţă şi 
smerenie. Sfântul Spiridon îl va tămădui de boli şi de neputinţe, va alunga 
duhurile rele, îl va întări în credinţă. La cei care îl cinstesc cu credinţă şi evlavie 
va veni cu sfântul său trup şi îi va vindeca, îndeplinindu-le cererile cele mân- 
tuitoare. Amin. 


Pentru a spori credinţa şi fapta bună creştină, rugăciunea personală a fiecăruia, 
trebuie întărită de rugăciunea dumnezeieştii Biserici ortodoxe. 


Prin pomenire zilnică la Sfântul Altar, creştinii au părtăşie harică cu Mântuitorul 
lisus Hristos, care se Jertfeşte tainic la Sfânta Liturghie pentru iertarea păcatelor 
noastre. 


